Últimes sessions de dibuix als mercats!\nAquest proper cap de setmana acabem la sèrie de sessions de dibuix als mercats.\nA hores d’ara tots deveu saber (i sinó entreu aquí: Mercats BCN 1 + Mercats BCN 2 + Mercats BCN 3) que estem treballant en l’elaboració d’un llibre-guia que pretén explicar Barcelona a través dels mercats. El llibre serà profusament il·lustrat amb dibuixos fets a mà i per això demanem la col·laboració de tots aquells qui tingueu passió pel dibuix urbà.\nAquest últim cap de setmana proposem de continuar el funcionament habitual de convocar els divendres a la tarda i els dissabtes al matí i, a més, hi afegim el diumenge al matí per anar a dibuixar el Mercat dominical de Sant Antoni.\nA cada sessió nosaltres comencem explicant la història i l’arquitectura tant del mercat com del barri on es troba i després passem una agradable estona dibuixant.\nSi voleu participar, digueu-nos-ho a: info@elglobusvermell.org\nDibuixa el mercat, reina!\nDivendres, 12 de desembre, de 16 a 19h > Mercat d’Horta\nPunt de trobada: entrada C. Tajo\nDivendres, 12 de desembre, de 16 a 19h > Mercat de la Sagrada Família\nPunt de trobada: xamfrà C. Padilla / C. Provença\nDissabte, 13 de desembre, d’11 a 14h > Mercat del Besòs\nPunt de trobada: xamfrà C. Cristòbal de Moura / C. Perpinyà\nDissabte, 13 de desembre, d’11 a 14h > Mercat de Provençals\nPunt de trobada: xamfrà C. Menorca / C. Treball\nDiumenge, 14 de desembre, de 11 a 14h > Mercat de llibres de Sant Antoni\nPunt de trobada: xamfrà C. Comte d’Urgell / C. Tamarit\nFiled in Sin categoría ·Etiquetas: "el globus vermell", activitats, arquitectura, barcelona, dibuix, guia, llibre, mercats, publicació, urban sketchers, urbanisme, visita\n«Reciclem l’Eixample» a REhabilita\nL’últim dia de la fira, el diumenge 14, de 12 a 14h, nosaltres hi organitzem el taller «Reciclem l’Eixample» el qual s’emmarca també en el programa «Dissabtes de cultura» que organitza el COAC.\nL’unica cosa imprescindible que has de saber és on hi ha una biblioteca\nEl Bib Botó (Grup de Treball de Biblioteques Infantils i Juvenils) del Col·legi Oficial de Bibliotecaris-Documentalistes de Catalunya ha engegat una proposta de formació que, sota el nom de «Els espais per a infants i joves a les biblioteques«, té per objectius:\n– Generar debat al voltant dels espais per a la infància a les biblioteques.\n– Conèixer models diversos a l’hora de concebre’ls.\n– Recollir bones pràctiques.\n– Adquirir mètodes per afavorir un paper actiu i creatiu dels infants a les biblioteques, des de l’àmbit dels espais.\n– Consensuar unes pautes concretes a l’hora d’imaginar i construir els espais per a la infància a les biblioteques.\nUna de les línies d’actuació per aconseguir aquests objectius ha estat la creació d’un espai virtual per a la reflexió (a partir d’articles i monografies sobre el tema), la inspiració (a partir d’imatges), la descoberta (de bones pràctiques) i el recull de dubtes, comentaris i observacions.\nA El globus vermell se’ns va demanar d’escriure un dels articles per iniciar aquesta reflexió i… ha estat el primer article en ser publicat al blog!\nPodeu llegir el nostre article, titulat «L’unica cosa imprescindible que has de saber és on hi ha una biblioteca», clicant als següent enllaços: online / PDF\nFiled in Sin categoría ·Etiquetas: "el globus vermell", activitats, arquitectura, article, bib botó, biblioteca, biblioteques, cobdc, reflexió, revista\n«Arquitectes per un dia» a l’Escola Jujol\nEl proper dissabte 13 de desembre, d’11 a 14h, realitzarem el taller «Arquitectes per un dia» al pati de l’Escola Josep Maria Jujol.\nQuan parlem de patis d’escoles entenem que són llocs versàtils, a l’aire lliure, que possibiliten gaudir de la natura i on s’hi desenvolupen tota mena d’activitats esportives i lúdiques. Són llocs estimuladors de la capacitat de jugar dels infants i del desenvolupament de les seves funcions motrius, cognitives i socials.\nEl pati de l’Escola Jujol, però, és diferent: és una antiga nau industrial dissenyada per Josep Maria Jujol, un espai porticat, puntuat per una retícula de pilars metàl·lics i il·luminat per lluernes. Aquestes condicions fan que el pati de l’escola no tingui, per exemple, ni vegetació ni un espai adequat per posar-hi una pista esportiva, però en canvi té unes potencialitats de les quals no disposen altres escoles\nAquest any l’AMPA de l’escola està desenvolupant el projecte «Escoltem el pati«, que l’escola ha incorporat com a monogràfic del curs 2014-15, amb el qual pretenen reflexionar i repensar el pati per tal de poder-lo millorar. Per això ens han demanat que elaborem un taller que aprofundeixi en l’anàlisi del pati i permeti desenvolupar idees per millorar-lo.\nEls proposem, doncs, que, de forma dinàmica i participativa, treballin els principals temes arquitectònics que tenen a veure amb el pati de l’escola (la dimensió i les proporcions, els usos que s’hi donen, la seva distribució en l’espai i les possibilitats d’adaptabilitat d’aquest, els recorreguts més habituals, els materials, els colors, la llum i l’acústica que el conformen i caracteritzen, etc.) amb l’objectiu de detectar-ne les problemàtiques però també de fer aflorar les possibilitats de millora. Els nens jugaran a fer d’exploradors arquitectònics, descobriran la història de la seva escola i, amb ull crític i constructiu, l’analitzaran per veure què hi ha, què hi sobra, què hi falta i què desitjarien trobar-hi.\nFiled in Sin categoría ·Etiquetas: "el globus vermell", activitats, ampa, arquitectura, barcelona, escola jujol, infants, taller, workshop\nContinuem amb les sessions de dibuix als mercats que ja fa un mes que vam inciar!\nCom ja deveu saber (sinó, mireu les entrades al blog Mercats BCN 1 i Mercats BCN 2), estem treballant en l’elaboració d’un llibre-guia que pretén explicar Barcelona a través dels mercats. El llibre serà profusament il·lustrat amb dibuixos fets a mà i per això demanem la col·laboració de tots aquells qui tingueu passió pel dibuix urbà.\nLes properes dues setmanes proposem de continuar el funcionament habitual de convocar els divendres a la tarda i els dissabtes al matí. A cada sessió nosaltres comencem explicant la història i l’arquitectura tant del mercat com del barri on es troba i després passem una agradable estona dibuixant.\nDivendres, 28 de novembre, de 16 a 19h > Mercat de Galvany\nPunt de trobada: entrada C. Santaló\nDivendres, 28 de novembre, de 16 a 19h > Mercat de Sant Gervasi\nPunt de trobada: entrada Pl. Joaquim Folguera\nDissabte, 29 de novembre, d’11 a 14h > Mercat del Felip II\nPunt de trobada: xamfrà C. Felip II / C. Olesa\nDissabte, 29 de novembre, d’11 a 14h > Mercat de Núria\nPunt de trobada: xamfrà C. Rasos de Peguera / C. Perafita\nDivendres, 5 de desembre, de 16 a 19h > Mercat de la Guineueta\nPunt de trobada: entrada Pg. Valldaura\nDivendres, 5 de desembre, de 16 a 19h > Mercat de Canyelles\nPunt de trobada: entrada C. Antonio Machado\nFiled in Sin categoría ·Etiquetas: "el globus vermell", activitats, arquitectura, barcelona, dibuix, guia, llibre, mercats, publicació, urban sketchers, urbanisme, visites\nPresentació de «Casa Bloc» d’Irena Visa\nAquest proper diumenge, 23 de novembre, es presenta el projecte artístic «Casa Bloc» d’Irena Visa. L’acte de presentació inclou la visita a un dels pisos de l’edifici (no pas l’Habitatge 1/11), un debat sobre la Casa Bloc entre la Irena Visa, l’artista Domènec i El globus vermell i un vermut final al terrat de l’edifici.\nLloc: Terrat de la Casa Bloc\nHora: 11.30 – 14.00\nLa Irena Visa descriu així el seu projecte:\nLa Casa Bloc és un edifici racionalista de 207 pisos que havien de ser habitatges socials per als treballadors de les fàbriques de Sant Andreu al final de la Segona República. Però la Guerra Civil va fer que no es pogués continuar l’obra fins que aquesta es va acabar i, aleshores, el règim franquista va fer que la majoria dels ocupants fóssin uns altres: famílies de militars. Alguns descendents d’aquestes famílies, cadascuna amb la seva història personal, encara hi viuen. Són l’última generació dels que realment van habitar la Casa Bloc per primera vegada. Aquesta empremta vital contrasta amb el pis 1/11 que el Museu del Disseny de Barcelona ha habilitat com a pis-museu i que representa l’estètica que havien imaginat els arquitectes del GATCPAC en el moment de la seva construcció.\nEn la presentació del dia 23, que serà a la mateixa Casa Bloc, intentarem reivindicar la realitat de l’edifici i els seus habitants durant més de 70 anys i sobreposarla a la ficció del pis mostra. Veurem les fotografíes de les cases dels veïns en el seu estat actual mentre prenem un vermut amb els mateixos veïns al terrat de la Casa Bloc. Reflexionarem sobre l’espai privat dintre d’un edifici públic i considerat Bé d’Interés Cultural.\nFiled in Sin categoría ·Etiquetas: "el globus vermell", activitats, arquitectura, art, barcelona, casa bloc, debat, exposició, irena visa, sant andreu\nSeguim dibuixant els mercats\nCom ja vam anunciar-vos fa un parell de setmanes, des de fa temps estem treballant en l’elaboració d’una llibre-guia que parla de l’arquitectura dels mercats, però també de la història i la societat barcelonina. El llibre serà profusament il·lustrat amb dibuixos fets a mà i per això volem demanar la col·laboració de tots aquells qui tingueu passió pel dibuix urbà.\nPer les properes setmanes hem organitzat unes sessions de dibuix cada divendres i dissabte dels mesos de novembre i desembre per trobar-nos i dibuixar els mercats de Barcelona. Primer us oferirem una breu visita guiada perquè en conegueu la història i l’arquitectura i després passarem una agradable estona dibuixant.\nDivendres, 14 de novembre, de 16 a 19h > Mercat de Sants\nPunt de trobada: entrada C. Sant Jordi\nDivendres, 14 de novembre, de 16 a 19h > Mercat d’Hostafrancs\nPunt de trobada: entrada C. Hostafrancs de Sió\nDissabte, 15 de novembre, d’11 a 14h > Mercat del Fort Pienc\nPunt de trobada: entrada Pl. Fort Pienc\nDissabte, 15 de novembre, d’11 a 14h > Mercat dels Encants\nPunt de trobada: entrada nord Av. Meridiana\nDivendres, 21 de novembre, de 16 a 19h > Mercat de l’Abaceria\nPunt de trobada: xamfrà Trav. de Gràcia / C. Torrijos\nDivendres, 21 de novembre, de 16 a 19h > Mercat de la Concepció\nPunt de trobada: entrada Passatge del Mercat (costat C. Girona)\nDissabte, 22 de novembre, d’11 a 14h > Mercat del Clot\nPunt de trobada: entrada entrada Pl. del Mercat\nDissabte, 22 de novembre, d’11 a 14h > Mercat de Sant Andreu\nPunt de trobada: xamfrà plaça porxada / C. del Mercat\nPensa Barcelona a Barcelona Pensa\n«Barcelona pensa« és una setmana de filosofia per a tothom que acollirà diversos esdeveniments filosòfics: jornades, exposicions, presentacions de llibres, col·loquis, conferències, vermuts filosòfics, concerts, cinefòrums, filosofia per a la canalla,… El Festival vol apropar la filosofia a tothom per tal de mostrar el seu paper decisiu en la producció i transmissió de la cultura.\nEl Festival se celebra del 17 al 22 de novembre de 2014 a diversos indrets de la ciutat.\n«Pensa Barcelona« és una taula rodona, dintre del «Barcelona Pensa», que es proposa pensar la ciutat des de les formes de construcció social de l’espai públic i plantejar-se què és això que anomenem el comú i com s’articula per construir el teixit de la ciutadania a partir de les seves diferents pràctiques.\n– Dia i hora: dimarts 18 de novembre a les 19.00\n– Lloc: Pati Manning. C. Montalegre, 7. Barcelona\n– Ponents: Manuel Delgado (UB), David Gràcia (Escola Massana), Observatori Metropolità de Barcelona i El globus vermell.\nFiled in Sin categoría ·Etiquetas: "el globus vermell", activitats, arquitectura, barcelona, barcelona pensa, ciutat, conferències, debat, espai públic, festival, filosofia, pensa barcelona, taula rodona, urbanisme\nDibuixem els mercats de Barcelona\nDes de fa uns mesos estem treballant en l’elaboració d’una llibre-guia sobre els mercats de Barcelona, les tipologies arquitectòniques, l’extensió de la xarxa de mercats en paral·lel al creixement de Barcelona, l’arrelament als barris on es troben i la influència que tenen respecte el seu entorn. En definitiva, un llibre que parla de l’arquitectura dels mercats, però també de la història i la societat barcelonina.\nEls llibre, concebut com una atractiva guia de format petit, serà profusament il·lustrat amb dibuixos fets a mà (no hi haurà cap dibuix fet amb ordinador ni cap fotografia) i és aquí on volem demanar la col·laboració de tots aquells qui tingueu passió pel dibuix urbà.\nUs proposem unes sessions de dibuix cada divendres i dissabte dels mesos de novembre i desembre per trobar-nos i dibuixar els mercats de Barcelona. Primer us oferirem una breu visita guiada perquè en conegueu la història i l’arquitectura i després passarem una agradable estona dibuixant.\nDivendres, 7 de novembre, de 16 a 19h > Mercat de la Boqueria\nPunt de trobada: entrada Rambles\nDivendres, 7 de novembre, de 16 a 19h > Mercat de Santa Caterina\nPunt de trobada: entrada Av. Francesc Cambó\nDissabte, 8 de novembre, d’11 a 14h > Mercat de la Barceloneta\nPunt de trobada: entrada Pl. Poeta Boscà\nDissabte, 8 de novembre, d’11 a 14h > Mercat del Born\nPunt de trobada: entrada Pl. Comercial\nParlem amb Kireei Magazine\nFa uns mesos ens va contactar l’Elena Ferro per uns articles que havia d’escriure per Kireei Magazine. L’Elena volia conèixer-nos i parlar de la ciutat, de l’urbanisme, de l’espai públic, de l’arquitectura,… però també d’educació, de divulgació, d’activisme, de participació, d’inclusió,…\nAra, després d’haver parlar amb nosaltres (El globus vermell), però també amb l’Elena d’Arquect, amb l’Almudena de Chiquitectos i amb la Teresa Benito, i després d’haver ordenat i reordenat el que va estar parlant amb uns i altres i d’haver escrit i reescrit el text més d’una vegada, finalment surten els articles publicats.\nEl primer, amb el títol de «Barcelonas. Ciudades dentro de la ciudad» i acompanyat de fotografies de Jose Bravo, parla de Barcelona i de la necessitat de la implicació ciutadana en la transformació i millora de les ciutats.\nEl segon, sota el nom de «La ciudad para todos. Participación, democracia e inclusión» i amb il·lustracions d’Elena Hormiga, es desenvolupa en format d’entrevista-conversa a 4 bandes sobre la importància de formar una ciutadania més crítica respecte l’entorn construït i sobre la relació entre els nens i la ciutat.\nAl final també hi ha una referència a les trobades «Playgrounds» d’arquitectura i infància que hem organitzat aquest any.\narticle en PDF: aquí\nFiled in Sin categoría ·Etiquetas: "el globus vermell", arquitectura, article, barcelona, divulgació, educació, espai públic, kireei, magazine, playgrounds, publicació, revista, urbanisme\nEl globus vermell al 48h Open House BCN 2014\nDurant el cap de setmana del 25 i 26 d’octubre, i en motiu del festival 48h Open House Barcelona, farem visites de manera contínua al Pavelló de la República i a la Casa Bloc.\nEls horaris d’obertura de cada un dels edificis seran els següents:\nDies: diumenge 26\nHorari: 11.00-18.00 (no cal reserva prèvia)\n+info: El globus vermell / CRAI – Biblioteca del Pavelló de la República / 48hOHB\nDies: dissabte 25 i diumenge 26\nHorari: 11.00-14.00 + 16.00-18.00 (no cal reserva prèvia)\n+info: El globus vermell / Museu del Disseny / 48hOHB\nFiled in Sin categoría ·Etiquetas: "el globus vermell", 48h open hose, activitats, arquitectura, barcelona, casa bloc, gatcpac, josep lluís sert, museu del disseny, museu del disseny de barcelona, pavelló de la república, pavelló república, sant andreu, vall d'hebron, visites\n«Infància, Arquitectura i Ciutat». Taula rodona a l’ETSAV\nEl passat mes de juliol es va celebrar a Barcelona la trobada anual d’Arquitectures Col·lectives, aquesta vegada sota el lema «La ciutat no es ven, es viu«.\n– Trobada Arquitectures Col·lectives Barcelona 2014 «La ciutat no es ven, es viu»:\n· Itinerari «Incertes Glòries»: fotos + vídeo\n· 2a trobada «Playgrounds» d’Arquitectura i Infància: fotos + PDF resum\n7a MIAU (Mostra Internacional d’Art Urbà)\nEl proper dissabte 20 de setembre se celebra la 7a Mostra Internacional d’Art Urbà de Caldes de Montbui. La MIAU presenta pràctiques artístiques contextuals i d’art comunitari per qüestionar i repensar el principal eix conductor que dóna sentit a la mostra: el fet termal i els usos associats als safareigs públics.\nLa tradició balneària de Caldes de Montbui data de molt antic i és per això que al casc antic del municipi hi trobem exemples ben variats d’arquitectures vinculades a l’aigua: les Termes Romanes (segle 2 aC), la Font del Lleó (1581), el safareig de la Canaleta, el safareig de la Portalera, el safareig termal dels Calciners (o dels malalts), el Molí de l’Esclop,… Però no només l’arquitectura ens recorda la relació d’aquesta població amb l’aigua, també la nomenclatura dels seus carrers ens parla de l’aigua sobre la que s’assenta: els carrers de l’Abeurador, del Canal, del Molí, del Pont, del Llac, de la Llacuna…\nDes d’El globus vermell participarem en aquesta edició del MIAU amb una intervenció que, sota el títol «Què saps de l’aigua?», pretén que els visitants prenguin consciència de la importància de l’aigua a Caldes però també en l’imaginari col·lectiu. La intervenció consistirà en una acció participativa que es desplega per tot el centre de Caldes i que acaba al parc de Can Rius amb una instal·lació paisatgística feta col·lectivament al llarg del dia.\n+ info: www.miau-termal.cat\nFiled in Sin categoría ·Etiquetas: "el globus vermell", acció, activitats, aigua, arquitectura, Caldes de Montbui, esdeveniment, MIAU, Mostra Internacional d'Art Urbà, termes\nEl proper divendres 19 de setembre tindrà lloc el Park(ing) Day Barcelona 2014, un esdeveniment anual per reivindicar una ciutat més verda, amb més biodiversitat, amb més espai públic de qualitat, menys contaminada i que aposti per una mobilitat sostenible.\nPer fer-ho, places d’aparcament al carrer són transformades en petits espais verds, lúdics o de descans per diverses persones, col·lectius i entitats ambientals, artístiques, socials,…\nEl globus vermell hi participarem amb una intervenció a la franja d’aparcament de cotxes de la Plaça Universitat.\nD’altra banda, també hem dissenyat el logotip de l’esdeveniment a Barcelona (el teniu aquí sobre il·lustrant aquest post) i ens hem encarregat del disseny gràfic de diversos elements de comunicació (banners, postals, pòsters,…)\n· post d’El globus vermell\nFiled in Sin categoría ·Etiquetas: "el globus vermell", acció, arquitectura, barcelona, ciutat, esdeveniment, espai públic, park(ing) day, urbanisme\nPostgrau “Disseny i didàctica del lleure infantil” (2014-15) (UB)\nPer segon any consecutiu la Universitat de Barcelona ofereix el curs de postgrau «Disseny i didàctica del lleure infantil«, en el qual El globus vermell imparteix un dels mòduls.\nL’objectiu del postgrau és formar mestres, pedagogs, educadors socials, dissenyadors i altres perquè es vinculin a projectes de productes i activitats de lleure infantil, sectors creixents que requereixen perfils professionals amb una base didàctica i pedagògica.\nEl curs té per objectius acadèmics principals:\n– Adquirir les eines bàsiques per dissenyar les formes i els continguts de productes de lleure.\n– Dissenyar projectes creatius i innovadors que responguin a una oferta lúdica infantil de qualitat.\n– Elaborar i complementar projectes didàctics de lleure.\n– Gestionar entitats i projectes de lleure infantil.\n– Avaluar i millorar els projectes de lleure existents.\nPrograma complet: cliqueu aquí\nHorari: dilluns de 17 a 21h\nDurada del curs: del dilluns 15 de setembre al juny\nLloc: Facultat de Formació del Professorat. Campus Mundet. Vall d’Hebron. Barcelona\nEl curs preveu pràctiques a empreses i una vintena de visites a empreses i entitats\nImport: 2500 €\nPreinscipció: oberta fins el dimarts 9 de setembre\n+info: web | blog | PDF | curs 2013-14\nFiled in Sin categoría ·Etiquetas: "el globus vermell", activitats, arquitectura, curs, didàctica, lleure, postgrau, ub, universitat de barcelona\nAACC BCN 2014: 2a Trobada «Playgrounds» d’Arquitectura i Infància\nDissabte 12 de juliol, de 10.00 a 14.00. Nau Ivanow\nCoordina: El globus vermell + Arquect\nAquesta trobada forma part de les jornades d’Arquitectures Col·lectives Barcelona 2014: “La ciutat no es ven, es viu“\nEl proper dissabte 12 de juliol, aprofitant el marc d’AACC BCN 2014, organitzem una segona trobada de persones i col·lectius de l’estat espanyol que es dediquen a l’ensenyament i la divulgació de l’arquitectura entre els més joves.\nAquesta trobada té els mateixos objectius generals (conèixer-nos, intercanviar experiències i crear xarxa) que la primera trobada que va tenir lloc el passat 31 de maig a Madrid, i alhora pretén desenvolupar 3 dels eixos temàtics de les jornades d’AACC BCN 2014:\nPromoure la construcció col·lectiva de l’hàbitat ens exigeix un repensament profund i radical de la naturalesa i del paper de l’educació dintre la nostra societat. Necessitem un model educatiu que ens permeti substituir una economia voraç i egoista per una autèntica economia del bé comú amb l’única finalitat del bon viure per a la majoria dels éssers humans.\nQuè és educació? Per què s’educa? Qui educa? Com s’educa? On s’educa? Quan s’educa?\nConstruir un nou model de ciutat basat en un urbanisme i una arquitectura col·lectius, inclusius i bottom-up, implica refundar els pilars d’una pràctica professional que ha sortit de les estances de les elits de tècnics i buròcrates per reconquerir el carrer i el món real.\nHem de parlar de la definició de nous actors, dels mecanismes de comunicació i negociació, dels mecanismes de presa de decisió i d’autoria.\nDret a la bellesa\nSi parlem del dret a la ciutat hem de mencionar el dret a la bellesa en l’accepció que suggeria E. Natan Rogers l’endemà del final la Segona Guerra Mundial: la bellesa no és una qüestió només d’estètica (i per tant quelcom de subjectiu i superflu) sinó de dignitat.\nNo hi pot haver estètica (dimensió mental/individual) sense ètica (dimensió social/col·lectiva). I la política ha de ser l’eina per la seva materialització i transmissió al llarg del temps.\nA la trobada hi hem convidat tots els grups i col·lectius d’arreu de l’estat que sabem que treballen en l’educació d’arquitectura amb els més joves, però és oberta a tothom que hi estigui interessat. Només demanem que se’ns confirmi l’assistència per mail.\nEls grups a qui hem convidat directament són: AhoraArquitectura (Madrid), Archkids (Madrid), Arkilab (Saragossa), Arquect (Barcelona), Arquiexploradores (València), Arquikids (Barcelona), Arquitectives (Palma), Arquitectura minúscula (Valladolid), Chiquitectos (Madrid), Clara Eslava (Madrid), Cómo crear historias (Madrid), Cuartocreciente (Sevilla), Edificarte (Alacant), El globus vermell (Barcelona), FronteraD (Madrid), Javier Encinas (Valladolid), Jorge Raedó (Saragossa/Finlàndia), Kraftkovia (Sant Sebastià), La Arquiteca (Eivissa), La Casa de Tomasa (Còrdova), Martina Minnucci (Madrid), Maushaus (Sant Sebastià), Sinergia Sostenible (Navarra), Sistema Lupo (La Corunya), Xosé Manuel Rosales / Proxecto Terra (La Corunya), Urbanitas (Barcelona/Berlín) i Zaramari (Bilbao).\nFiled in Sin categoría ·Etiquetas: "el globus vermell", aacc, activitats, arquitectura, arquitecturas colectivas, arquitectures col·lectives, barcelona, ciutat, debat, espai públic, playgrounds, trobada, urbanisme\nAACC BCN 2014: Itinerari «Incertes Glòries»\nDivendres 11 de juliol, de 10.30 a 13.30. Plaça de les Glòries Catalanes\nPunt de trobada: Entrada superior al nou Mercat dels Encants\nOrganitzen: El globus vermell, Repensar Bon Pastor, Lemur\nAquest itinerari forma part de la trobada d’Arquitectures Col·lectives Barcelona 2014: «La ciutat no es ven, es viu»\nL’entorn de la Plaça de les Glòries és el lloc on s’hi està portant a terme un profund procés de transformació urbana la incidència del qual repercuteix en el teixit físic, social i cultural de la ciutat.\nEl recorregut proposat vol oferir una aproximació a aquesta realitat complexa mitjançant una pluralitat de mirades que permetin reflectir l’heterogeneïtat del context amb les seves necessitats, inquietuds i contradiccions. Al llarg de 6 parades, actors vinculats al territori donaran el seu testimoni per reconstruir la història de les últimes dècades de la Plaça de les Glòries amb el seu ric i articulat teixit associatiu i les seves iniciatives i solucions imaginatives per tal de respondre a les necessitats de la vida quotidiana. Tot plegat ens ajudarà a plantejar unes preguntes urgents que intentaran trobar alguna resposta en un debat obert al final del recorregut.\n10.30 > Els veïns de dalt: la ciutat imposada? (Mercat dels Encants)\nIntrodueix: Joan Vitòria, arquitecte (El globus vermell)\nSalvador Matas, arquitecte (AAVV Poblenou, Fort Pienc, Clot-Camp de l’Arpa, Sagrada Família)\nDavid Sebastian, arquitecte (UTE 10+1)\nXavier Mayor, biòleg (UTE Agence Ter + Anna Coello de Llobet)\n11.00 > Espais i identitats en transició (Escola dels Encants)\nIntrodueix: Benedetta Rodeghiero, arquitecta (Lemur)\nLute Nicolás, arquitecte (Comissió obres de l’escola)\nElena Guim, arquitecta (Arquect)\n11. 30 > El valor de la memòria (Fàbrica de Paraigües)\nIntrodueix: Emanuela Bove, arquitecta (Repensar Bon Pastor)\nAssociació Cultural Fàbrica de Paraigües (per confirmar)\n11.45 > La llei del mercat (Antic mercat dels Encants)\nJosé Manuel Jiménez Jiménez, comerciant (Mercat dels Encants)\nMembre AAVV Poblenou, Fort Pienc, Clot-Camp de l’Arpa, Sagrada Família\n12.00 > Època de rebaixes (Centre comercial Glòries)\nJordi Garet, arquitecte (El globus vermell)\n12.30 > Els veïns de sota: la ciutat creativa (Bolívia Nau)\nJoaquín Laguarde, artista (Woodvibration)\n12.45 > Debat final Bolívia Nau\nCondueixen: El globus vermell, Repensar Bon Pastor, Lemur\nFiled in Sin categoría ·Etiquetas: "el globus vermell", aacc, activitats, arquitectura, arquitecturas colectivas, arquitectures col·lectives, barcelona, debat, espai públic, glòries, itineraris, urbanisme\nNous mapes per a una altra ciutat. Una activitat continuada i col·lectiva per «hackejar» les representacions tradicionals de la ciutat i crear un altre plànol de Barcelona, un que sigui nostre.\nArquitectures Col·lectives Barcelona 2014: «La ciutat no es ven, es viu»\nDes d’aquest diumenge 6 fins el proper diumenge 13 de juliol se celebraran, sota el lema de la trobada «La ciutat no es ven, es viu«, desenes d’activitats per tota l’àrea metropolitana de Barcelona amb l’objectiu de reforçar la xarxa i de consolidar una forma de fer ciutat des de les persones i per a les persones.\n– Web de la trobada AACC BCN 2014 «La ciutat no es ven, es viu»\n– Presentació general de la trobada AACC BCN 2014: «La ciutat no es ven, es viu»\n– Presentació de «Cartografies ordinàries»\n– «El periódico», performance teatral a càrrec de la companyia Episodios Urbanos\n– Inauguració de l’exposició «Cartografies teatrals i teatres en risc»\nItinerari «Incertes Glòries»\n– «Els veïns de dalt: la ciutat imposada» (Nou Mercat dels Encants)\n– «Espais i identitats en transició» (Escola dels Encants)\n– «El valor de la memòria» (Fàbrica de Paraigües)\n– «La llei del mercat» (Vell Mercat dels Encants)\n– «Època de rebaixes» (Centre comercial Glòries)\n– «Els veïns de sota: la ciutat creativa (Bolívia Nau)\n2a trobada «Playgrounds» sobre educació d’arquitectura amb nens i joves\nAra, aprofitant l’esdeveniment d’AACC BCN 2014, plantegem la segona trobada «Playgrounds» per aprofundir en l’intercanvi d’experiències i seguir creant xarxa.\n– Article «El juego, un lema ¿subversivo?» de Clara Eslava (Infans’ Fans) a La Ciudad Viva\nExposició «Cartografies teatrals i teatres en risc»\nMostra de l’Observatori d»Espais Escènics\nL’exposició mostra una part de la feina feta per l’Observatori d»Espais Escènics, aquella que aborda l’estudi del lloc del teatre a Catalunya. Una cartografia que cerca vincular la relació del teatre i els teatres amb el territori i la ciutat, l’arquitectura i l’espai escènic.\n«Albert Viaplana, arquitecte» CCCB. +info\n«La ciutat no es ven, es viu». Arquitectures Col·lectives. Barcelona. +info\nDes d’El globus vermell ja estem participant a les reunions d’organització i desenvolupant algunes propostes d’accions a realitzar.\nFiled in Sin categoría ·Etiquetas: "el globus vermell", acció, activitats, arquitectura, barcelona, ciutat, espai públic, park(ing) day, urbanisme\nItinerari urbà amb l’Institut francès de Barcelona\nCette année un des itinéraires est conçu et animé par El globus vermell :\n– Réhabilitation du centre ville: Transformations à La Ribera-Born, Sta. Caterina et St. Pere.\nEt demain c’est le jour où nous allons donc parcourir Barcelone tout en parlant en français !\nAquest any un dels itineraris és concebut i monitoritzat per El globus vermell:\n– Rehabilitació del centre urbà: Transformacions a La Ribera-Born, Sta. Caterina i St. Pere.\nI demà és el dia en què recorrerem Barcelona tot parlant en francès!\nFiled in Sin categoría ·Etiquetas: "el globus vermell", activitats, arquitectura, barcelona, el born, espai públic, ifb, institut francès, itineraris, urbanisme\nPostgrau «Disseny i didàctica del lleure infantil» (UB)\nDurant aquest curs 2013-24 s’està duent a terme a la Universitat de Barcelona la primera edició del postgrau «Disseny i didàctica del lleure infantil«.\nEl curs té per objectius principals:\nPodeu veure’n el programa complet clicant aquí.\nDurant aquest mes de juny, El globus vermell impartirem les classes corresponents al mòdul 2 del curs, «Espais infantils«, on tractarem els següents temes:\n2.1. Estudi d’espais exteriors: urbans i parcs infantils\n– Breu recorregut històric\n– Disseny, planificació i mobilitat d’espais de lleure exteriors\n– Models d’elements tradicionals: gronxadors, tobogans, balancins, elements amb molla\n– Innovació d’elements en parcs infantils: circuits, rocòdroms i xarxes, rampes skate, elements interactius\n– Altres elements a tenir en compte: Jugar amb les formes, els sentits, construir amb la sorra i fang, jugar amb l’aigua\n– Condicions ambientals i funcionals dels espais: bancs per seure, il·luminació, tancats-oberts…\n– Tipologies complexes d’oferta lúdica: parcs temàtics, d’atraccions\n2.2. Estudi d’espais de lleure interiors\n– Característiques i habitabilitat dels espais. Breu referència a les normatives en la construcció\n– Ludoteques: espais i funcions\n– Noves tipologies d’espais de lleure interiors: Happy Parcs\n– Piscines per a ús infantil\n– L’arquitectura com a joc didàctic\nD’altra banda, ja s’ha programat una segona edició del postgrau pel curs 2014-15. Podeu trobar-ne més informació clicant aquí.\n+info: web / blog\nLa imatge que il·lustra aquest post és un espai de joc ideat i elaborat manualment per l’artista japonesa Toshiko Horiuchi MacAdam. Aquest espai es troba al pavelló «Woods of Net«, dissenyat per Tezuka Architects, del Hakone Open-Air Museum, al Japó.\nClicant aquí podeu veure el vídeo d’una instal·lació semblant que ha fet al MACRO de Roma.\nFiled in Sin categoría ·Etiquetas: "el globus vermell", activitats, arquitectura, barcelona, curs, didàctica, lleure, postgrau, ub, universitat de barcelona\nTrobada «Playgrounds» a Madrid\nEl proper dissabte 31 de maig, aprofitant que al MNCARS hi ha l’exposició «Playgrounds. Reinventar la plaza«, s’ha organitzat una trobada a Madrid entre totes les persones i col·lectius de l’estat espanyol que es dediquen a l’ensenyament i la divulgació de l’arquitectura entre els més joves.\nLa trobada ha estat coordinada per La Casa de Tomasa (Còrdova) i han estat convocats els següents grups i persones: AhoraArquitectura (Madrid), Archkids (Madrid), Arkilab (Saragossa), Arquect (Barcelona), Arquikids (Barcelona), Arquitectives (Ciutat de Mallorca), Arquitectura minúscula (Valladolid), Chiquitectos (Madrid), Clara Eslava (Madrid), Cómo crear historias (Madrid), Cuartocreciente (Sevilla), El globus vermell (Barcelona), FronteraD (Madrid), Javier Encinas (Valladolid), Jorge Raedó (Saragossa/Finlàndia), Kraftkovia (Sant Sebastià), Martina Minnucci (Madrid), Maushaus (Sant Sebastià), Sinergia Sostenible (Navarra), Sistema Lupo (La Corunya), Xosé Manuel Rosales / Proxecto Terra (La Corunya) i Zaramari (Bilbao).\nL‘objectiu de la trobada és conèixer-nos, intercanviar experiències i crear xarxa. Així mateix, s’intentarà elaborar una declaració o manifest que reculli les inquietuds i reivindicacions comunes.\nFiled in Sin categoría ·Etiquetas: "el globus vermell", activitats, arquitectura, barcelona, debat, espai públic, exposició, madrid, playgrounds, trobada, urbanisme\nEl globus vermell hi participarem la 4a setmana, del 21 al 25 de juliol, amb una activitat que du per títol «Construïm una ciutat per a tothom»:\n«La ciutat no es ven, es viu» (AACC BCN 2014)\nLa trobada anual d’Arquitectures Col·lectives d’aquest any 2014 es posa en marxa!\nDes de 2007 cada any se celebra una trobada en una ciutat diferent amb l’objectiu de reforçar la xarxa i consolidar una forma de fer ciutat diferent a l’oficial: des de les persones i per a les persones.\nEl 2014, la trobada anual se celebrarà a Barcelona del 6 al 13 de juliol sota el lema «La ciutat no es ven, es viu«, una idea fonamental, avui més que mai, sobretot en una ciutat com Barcelona, assetjada pels múltiples problemes urbans i humans causats pel capital global.\nEn aquesta web trobareu tota la informació imprescindible sobre l’esdeveniment i podreu inscriure-us i fer propostes.\nFiled in Sin categoría ·Etiquetas: "el globus vermell", aacc, activitats, arquitectura, arquitecturas colectivas, arquitectures col·lectives, barcelona, conferències, debat, espai públic, festival, itineraris, taller, urbanisme, visites, workshop\nSignem el Compromís Ciutadà per la Sostenibilitat\nL’any 1995 l’Ajuntament de Barcelona va aprovar l’adhesió a la Carta d’Aalborg. La decisió implicava treballar d’acord amb els principis del desenvolupament sostenible i era el primer pas per dotar la ciutat d’una Agenda 21 Local (Viquipèdia / Ajuntament de Barcelona). Després d’un extens procés participatiu, Barcelona va concretar la seva Agenda 21 en el Compromís Ciutadà per la Sostenibilitat 2012-2022, un document àmpliament consensuat que definia principis, objectius i línies d’acció per avançar vers una ciutat millor.\nDes d’El globus vermell sempre hem treballat organitzant activitats (visites guiades, itineraris urbans, tallers educatius, etc) que fomentin el coneixement del nostre entorn construït, que posin en valor el patrimoni (construït i immaterial) existent a les ciutats i que defensin una actitud compromesa envers el medi ambient, amb l’objectiu de formar una ciutadania més crítica, exigent i participava en els processos de transformació i millora urbana.\nÉs per tot això que hem decidit adherir-nos al Compromís Ciutadà per la Sostenibilitat 2012-2022.\nAl següents enllaços podeu trobar:\n– La fitxa d’El globus vermell com a entitat signant\n– La fitxa d’El globus vermell d’Accions per la Sostenibilitat\n– La bases de dades amb totes les entitats signants\n– El catàleg de recursos dels signants\nFiled in Sin categoría ·Etiquetas: "el globus vermell", agenda 21, arquitectura, barcelona, sostenibilitat\nEl proper diumenge 27 d’abril, en motiu de les festes del barri de la Sagrera, la Nau Ivanow organitza una Jornada de Portes Obertes, durant la qual hi haurà diversos actes i esdeveniments, com la Mostra de creadors residents\nDurant la Jornada de Portes Obertes, de 17 a 19h, des d’El globus vermell organitzem un passi del documental «La Marca Barcelona» (Sonia Trigo, 2007. Fitxa / Film) i un debat obert sobre el barri de la Sagrera: les seves mancances, les seves necessitats, les seves reivindicacions, les seves lluites actuals, els projectes previstos i les seves esperances de futur.\n«La Marca Barcelona» és un documental sobre les polítiques urbanes i socials impulsades pels diferents equips de govern de Barcelona al llarg del segle 20 i, en concret, durant el període democràtic. El film planteja que la planificació de la ciutat s’ha fet al marge dels seus actors principals i, especialment, de la classe treballadora. Per tant, fa un retrat de la ciutat molt diferent del promou la pròpia administració i del que solen difondre els principals mitjans de comunicació.\nFiled in Sin categoría ·Etiquetas: "el globus vermell", activitats, arquitectura, audiovisual, barcelona, debat, la sagrera, mostra, nau ivanow, projecció, sagrera, taula rodona\nPassi de «Le ballon rouge»\nAquest proper diumenge 27 d’abril, en motiu de les festes del barri de la Sagrera, la Nau Ivanow organitza una Jornada de Portes Obertes, durant la qual hi haurà diversos actes i esdeveniments, com la Mostra de creadors residents.\nDurant la Jornada de Portes Obertes, a les 12h, des d’El globus vermell organitzem un passi de la pel·lícula “Le ballon rouge” (Albert Lamorisse, 1956. Fitxa / Film).\n“Le ballon rouge” (El globus vermell) és la història, a la ciutat de París dels anys 50, d’un nen i un globus vermell, els quals, després d’una primera trobada fortuïta, esdevenen companys inseparables i enveja de grans i menuts. La pel·lícula esdevé una al·legoria i clara reivindicació de valors com la llibertat, l’amistat, la il·lusió i la imaginació, a més d’un emotiu recorregut pel París de la post-guerra.\nFiled in Sin categoría ·Etiquetas: "el globus vermell", activitats, arquitectura, audiovisual, barcelona, nau ivanow, projecció, sagrera\nPortes obertes a la Nau Ivanow\nEl proper diumenge 27 d’abril d’11 a 20h la Nau Ivanow celebra una gran Jornada de Portes Obertes amb:\nMostra de creadors residents, d’11 a 15h amb performances, teatre, dansa, música, fotografia i, a la tarda, un ampli debat / taula rodona sobre el barri de La Sagrera.\nEls residents a la Nau Ivanow som: El globus vermell, Arcàdia Companyia, Col·lectiu Dinoudinou, Connectats, Factoria Escènica Internacional, Jordi Buxó, Jóvenes (sobre)salientes, Mutis, Nakadaska, Nídia Tusal, Recomana, Singermornings i Yes we dance.\nMercat d’artesania i de segona mà, organitzat per Singermornings, d’11 a 20h amb nous dissenyadors de moda, joieria i decoració.\nUs podeu descarregar el pòster de la jornada clicant aquí.\nFiled in Sin categoría ·Etiquetas: "el globus vermell", activitats, arquitectura, barcelona, debat, mostra, nau ivanow, projecció, sagrera, taula rodona\nItinerari per la Barcelona afectada per la crisi\nAquest proper diumenge 13 d’abril farem un itinerari per alguns barris de la Barcelona afectada per la crisi amb estudiants del màster «Political Economy in the Mediterranean Times of Crisis: Difficulty and Opportunity» de l’Arcadia University a Atenes.\nL’itinerari ens durà des de la zona de Diagonal Mar, on veurem el contrast entre el costat mar de la Diagonal (amb el parc de Diagonal Mar dissenyat per EMBT, el centre comercial i la zona del Fòrum 2004) i el costat muntanya (amb el barri de La Mina i el pla urbanístic desenvolupat pels arquitectes Sebastià Jornet, Carles Llop i Joan Enric Pastor).\nA partir d’aquí l’itinerari seguirà travessant els barris de La Verneda i la Pau fins arribar a la zona ferroviària entre Sant Martí i la Sagrera, on s’hi hauria de construir la futura Estació de la Sagrera i el parc lineal del Camí Comtal.\nFiled in Sin categoría ·Etiquetas: "el globus vermell", activitats, arquitectura, barcelona, crisi, espai públic, itineraris, la sagrera, urbanisme, visites\nEns adherim a l’Observatori Internacional de la Democràcia Participativa\nDes de principis d’aquest any 2014 som membres col·laboradors de l’OIDP (Observatori Internacional de la Democràcia Participativa).\nL’OIDP és una xarxa que va néixer el 2001 i que agrupa més de 550 ciutats d’arreu del món, entitats, organitzacions i centres d’investigació que volen conèixer, intercanviar i aplicar experiències sobre democràcia participativa en l’àmbit local per aprofundir la democràcia en el govern de les ciutats.\nFiled in Sin categoría ·Etiquetas: "el globus vermell", arquitectura, barcelona, democràcia participativa, oidp\nLa xerrada se centrarà concretament en aquells tallers on es treballa el concepte d’escala, és a dir, allò que el diccionari de l’IEC defineix com: «Proporció entre les dimensions de les parts d’un mapa, plànol, figura, etc., i les parts corresponents de l’objecte que representa«. Parlarem, entre d’altres, d’ «A petita escala» (taller que realitzem des de fa anys a la Fundació Joan Miró), d’ «El mur dibuixat» (taller que vam realitzar pel festival Big Draw 2012) i de la I Festa familiar de l’Arquitectura a la Pedrera, que duia per títol «Les tres dimensions de l’Arquitectura» i en la qual hi havia diverses activitats relacionades amb el concepte d’escala.\nI ja que en l’anterior post del blog vam il·lustrar la notícia amb la imatge d’un bosc pintat (el Bosque de Oma d’Agustín Ibarrola), per aquesta notícia hem escollit una fotografia d’uns troncs transformats en llapis gegants, a una escala molt superior a la dels llapis convencionals. L’artista suec Claes Oldenburg ha fet servir molt sovint el recurs de reproduir objectes quotidians a una escala gegant, però en aquest cas, es tracta de l’obra «Colour Pencils» (2006) de l’artista finlandesa Jonna Pohjalainen.\n«Decorem els patis» de l’Escola Parc del Guinardó\nAquest any l’Escola pública Parc del Guinardó celebra els 90 anys i volen aprofitar l’ocasió per fer una gran festa. Alhora, tenien ganes de treballar amb els alumnes sobre els diferents tipus d’espais de l’escola, sobretot els exteriors. És a partir d’aquestes dues intencions que els hem proposat una sèrie d’activitats que es realitzaran al llarg de dos mesos i que estan enfocades a conèixer, transformar i decorar els patis de l’escola de cara a la festa del 90è aniversari, que tindrà lloc durant el mes de maig. Però més enllà de l’objectiu concret vinculat a la festa, l’objectiu educatiu principal és fer que els nens i nenes observin, es fixin, treballin i aprenguin del seu entorn més immediat, és a dir, el pati de l’escola i els diferents elements (reals o imaginats) que el composen.\nPer il·lustrar aquesta notícia podríem haver escollit moltes obres de Land Art, però ens hem decantat pel Bosque de Oma d’Agustín Ibarrola perquè, precisament, està concebut com una mostra de la relació entre la naturalesa i la presència humana. Ens encanta que sigui una obra «oberta», «personalitzable», diferent per cada visitant, ja que va canviant amb els moviments i recorreguts que cadascú fa a través del bosc. Alhora, es va transformant amb el pas del temps, a mesura que els arbres creixen, es tòrcen o moren. Ens emociona, també, per la seva senzillesa, pels seus colors vius i pels seus jocs de perspectives.\nFiled in Sin categoría ·Etiquetas: "el globus vermell", activitats, arquitectura, barcelona, dibuix, guinardó, taller, workshop\nXerrada «Sagrera, quins vestits t’agraden?»\nLa xerrada s’engloba en el marc del projecte educatiu «La Sagrera. Una Altra Mirada» desenvolupat per «Altres mirades» i que pretén estimular el coneixement de l’entorn més proper, en aquest cas del barri de la Sagrera, mitjançant la recerca històrica a través de material fotogràfic i de la capacitat creativa.\nDintre d’aquest projecte la nostra conferència, que dur per títol «Sagrera, quins vestits t’agraden?«, desenvoluparà, de manera oral i gràfica, un recorregut per l’evolució i les transformacions del barri de La Sagrera al llarg de la història.\nMostra sobre la transformació de la Pl. de les Glòries\nFa un parell de mesos vam informar-vos d’una mostra que havíem organitzat sobre la constant transformació urbanística de la plaça de les Glòries al llarg dels últims 150 anys i sobre els canvis en marxa en aquest moment.\nL’espai, però, ha estat tancat durant força setmanes per fer-hi repassos i ara fa poc, finalment, ha obert les portes.\nAquí teniu la informació bàsica per si voleu visitar-la\nLloc: Av. Diagonal 240, cantonada c. Ciutat de Granada (Centre Comercial Glòries)\nHorari: de dilluns a dissabte, de 10 a 22h\nFotos: cliqueu aquí\n+info: Globus / www.bcn.cat/glories\nFiled in Sin categoría ·Etiquetas: "el globus vermell", activitats, arquitectura, barcelona, espai públic, exposició, glòries, urbanisme\nConferència «El llenguatge de l’Arquitectura»\nAmb el títol «El llenguatge de l’Arquitectura«, la conferència començarà fent un repàs a l’evolució de l’arquitectura, des dels condicionants ambientals que van dur l’ésser humà a aprofitar determinats recursos naturals per protegir-se i, posteriorment, a construir les primeres arquitectures fins a les ciutats actuals. A la segona meitat de la conferència es plantejaran els reptes i desafiaments que l’arquitectura i el planejament urbanístic han d’afrontar avui en dia i es comentaran diverses maneres d’encarar-s’hi.\nCicle «Le Corbusier. Aproximacions a una obra transformadora». Caixafòrum. +info\nCicle «Construir, habitar, commoure: l’arquitectura i el pensament de Le Corbusier». Caixafòrum. +info\nTaller «Repensem l’habitatge»\nEl proper dimarts 11 de febrer serem a l’Escola pública Els Xiprers amb el taller «Repensem l’habitatge«.\nSabeu com s’hi viu dintre d’un iglú? I què són les iurtes i les haimes? Sabeu que, en llocs molt calorosos, hi ha gent que viu en cases enterrades?\nAquest taller pretén que els participants reflexionin sobre la nostra manera de viure a partir de l’observació dels espais domèstics que s’han anat generant, al llarg de la història, en altres cultures.\nLa foto que veieu aquí sobre correspon a l’antic nucli de Benimàmet, al País Valencià, que va existir fins la dècada de 1970, quan fou arrasat. El gran artista Alberto (Alberto Sánchez Pérez) també havia pintat aquest paisatge l’any 1937 («Benimàmet» actualment al MNCARS), el mateix any en què s’erigeix el Pavelló de la República a París, on Alberto hi exposa l’escultura «El pueblo español tiene un camino que conduce a una estrella«.\nFiled in Sin categoría ·Etiquetas: "el globus vermell", activitats, arquitectura, barcelona, habitatge, taller, workshop


Actualitat – Pàgina 109 – Federalistes d’Esquerres\nLluís Pascual: Fumata bianca a la tardor\nEspai Federalista, OpinióBy admin 28 de juliol de 2019\n“Una constatació dolorosa. No hi va haver investidura per a un govern progressista i d’esquerres. Estratègies dels actors,”post-mortem”. No admetre responsabilitats individuals i endossar la responsabilitat a l’altre. Reacció popular,decepció…\nMireia Esteva: Negociar sense destruir a l’adversari\nActualitat, OpinióBy admin 26 de juliol de 2019\n“… per a arribar a acords fa falta una mica més que verbalitzar que es vol aconseguir algun acord. Entre altres coses, fa falta que la negociació garanteixi als negociadors…\nEDITORIAL: PER UN GOVERN PLURAL D’ESQUERRES\nActualitat, Editorial, OpinióBy admin 25 de juliol de 2019\nLa no – investidura de Pedro Sánchez com a president del Govern és un fracàs per totes les esquerres, per tots els sectors progressistes de la política espanyola. Segurament hi…\nJosep Burgaya: Jordi Pujol, amb ell va començar tot\nActualitat, OpinióBy admin 25 de juliol de 2019\n“El nacionalisme pujolista més que un partit va erigir un potent moviment del qual es podia formar part encara que s’establissin èmfasis diversos sobre els ritmes de consecució de la…\nLluís Rabell: Paisatge després de la batalla\n“Som a temps de recompondre tot el que s’ha trencat? A això caldria dedicar esforços i voluntats. La coalició és una fórmula que pot resultar problemàtica; però si és aquesta…\nAnton Costas: Economia al servei de la societat\nOpinióBy admin 24 de juliol de 2019\n“Bona part dels ciutadans compartim dues grans prioritats. La primera és frenar i revertir la desigualtat, la pobresa i la depauperació que s’ha apoderat de les nostres societats. El ressentiment…\nEs publiquen en tres documents totes les intervencions dels participants en l’acte del dia 22 de juny El primer vídeo recull les intervencions d’Alberto López Basaguren, Antonio Rivera i Zulima Pérez i Segui en la taula…\nMireia Esteva: El que preocupa\nActualitat, OpinióBy admin 22 de juliol de 2019\n“Potser no necessitem grans solucions, però si un imparable procés de petits canvis que vagin resolent successivament els problemes que tenim detectats: menys influència de les minories nacionalistes per a…\nArgelia Queralt: Línies vermelles\n“Línies vermelles són dues paraules que s’han convertit en una arma llancívola i han perdut, com tants altres conceptes últimament, el seu significat de debò. Un binomi que s’ha desgastat,…\nEDITORIAL: ESPANYA NECESSITA UN ACORD DE GOVERN PROGRESSISTA COM MÉS AVIAT, MILLOR\nActualitat, Editorial, OpinióBy admin 21 de juliol de 2019\nFederalistes d’Esquerres mai no ha amagat la seva condició d’organizació independent dels partits però a la vegada clarament orientada cap a l’esquerra des d’una vocació inequívocament plural. Per això vàrem…


Despleguen amb èxit un insecticida per frenar la vespa asiàtica a comarques gironines - Diari de Girona\nDespleguen amb èxit un insecticida per frenar la vespa asiàtica a comarques gironines\nL'anomenat 'mètode coreà' o 'troià' està registrant un 70% d'efectivitat\nolot | acn 16.09.2016 | 11:09\nACN Olot.-Els apicultors gironins estan desplegant, amb èxit, un tractament amb insecticida per frenar l'expansió de la vespa asiàtica. A l'espera de tancar la temporada i avaluar els resultats definitius, les sensacions són satisfactòries ja que l'anomenat 'mètode coreà' o 'troià' està registrant un 70% d'efectivitat. Consisteix a enxampar una vespa i impregnar-la d'insecticida perquè, un cop torni al niu, l'escampi entre els altres exemplars. El sistema va provar-se l'any passat per primer cop a Les Planes d'Hostoles (Garrotxa) i ara s'ha aplicat a nivell comarcal a la Garrotxa, l'Alt Empordà i el Gironès. Si es confirma l'eficàcia del mètode, informaran de l'experiència al Departament d'Agricultura perquè l'exporti arreu de Catalunya. Els apicultors gironins combinen el tractament amb la captura tradicional de vespes velutines reines, amb què a principis d'any van impedir la proliferació de 350 nius d'aquesta espècie invasora.\nEls bons resultats de la prova pilot realitzada a l'octubre de l'any passat a Les Planes d'Hostoles han animat els apicultors gironins a desplegar el 'mètode coreà' arreu de La Garrotxa i l'Alt Empordà dues de les comarques més afectades per la vespa asiàtica- i en punts concrets del Gironès. El sistema s'inspira en un tractament aplicat a Corea per combatre altres espècies. Un soci d'Apicultors Gironins Associats va donar la idea després de descobrir un vídeo penjat a Internet. El mètode també es coneix amb el nom de 'troià', en referència al mite del cavall de Troia de l'antiga Grècia. Igual que l'exèrcit grec va derrotar els seus rivals introduint una gran figura de fusta dins la ciutat fortificada de Troia, els apicultors confien que l'exemplar de vespa asiàtica (velutina) que capturen i impregnen d'insecticida els ajudi a eliminar el niu del qual prové.El tractament consisteix a enxampar una vespa asiàtica amb l'ajuda d'una xarxa. Li tallen les potes per evitar que pugui desfer-se de l'insecticida en pols que prèviament li han estès a l'abdomen (mai a les antenes o el cap) i, un cop envernissada, se la deixa volar en llibertat perquè pugui tornar al niu.\nEl producte acabarà matant la resta d'exemplars.Ara per ara, apliquen un insecticida d'ús general. Si el mètode acaba quallant, volen professionalitzar-lo i optar per un menys agressiu amb el medi ambient. Tot i que amb cautela a l'espera de tancar la temporada i l'estudi, els apicultors gironins estan satisfets amb els resultats obtinguts. Segons xifres provisionals, l'efectivitat del tractament ronda el 70%, tal com apunta el secretari d'Apicultors Gironins Associats, l'expert en vespes velutines Carles López.El 'mètode coreà' o 'troià' està sent utilitzat en paral·lel al sistema tradicional, que consisteix a capturar vespes reines a l'hivern i principis de primavera per aconseguir que la resta d'exemplars joves acabin morint a l'estiu. Enguany han aconseguit caçar 350 vespes reines i, per tant, han evitat el naixement de 350 nous nius.Presència territorial de la vespa asiàticaLa vespa asiàtica és una espècie invasora que va entrar a França provinent de la Xina. Des del sud del país veí, es creu que va saltar a l'Alt Empordà a finals del 2011.\nDes d'aleshores, s'ha escampat per la Garrotxa, el Ripollès, la Selva, el Gironès, el Pla de l'Estany i la Vall d'Aran. També s'ha detectat algun exemplar en punts concrets del Vallès i Osona, però sembla que la presència és molt menor en comparació a la de les comarques gironines i el Pirineu lleidatà."De moment, la vespa velutina no s'ha expandit més cap al sud perquè sembla que el clima de Barcelona, Tarragona i la plana de Lleida no li acaba d'agradar però, en canvi, als llocs on ja n'hi havia, veiem que la concentració és cada vegada més alta", explica López, que posa l'exemple de Cantallops (Alt Empordà), on l'any passat havien detectat un sol exemplar de velutina i aquest any ja n'han vist entre vuit i deu.L'any passat, els apicultors gironins van recomptar uns 140 nius de vespes asiàtiques. Enguany, el nombre total creixerà fins als 600 nius, tot i que no tots seran identificats. Per primer cop, han trobat nius subterranis, la qual cosa demostra l'adaptació de l'insecte al territori.En aquest sentit, López recorda que "mai" podran aturar la presència de la vespa asiàtica a casa nostra perquè "troba un paradís per alimentar-se" als boscos i camps catalans . "Com a molt, el que podrem fer els apicultors, sigui amb el sistema que sigui, és intentar defensar els nostres abellars", assegura.Les velutines, com tots els tipus de vespes, són carnívores.\nAcostumen a fer un vol estàtic i continu davant dels abellars per capturar aquests insectes i alimentar, així, les cries de vespa asiàtica que romanen als nius. Per evitar ser caçades, les abelles deixen de sortir a recollir aigua o nèctar, i això produeix una caiguda en la producció de mel. D'aquí la preocupació del sector apícola per la proliferació d'aquesta espècie invasora.Males perspectives de la collitaPel que fa a les previsions de la collita, els apicultors no són gaire optimistes. L'inici de primavera va ser "excel·lent" perquè flors com el romaní van florir bé. Les intenses pluges que van caure els mesos següents van esguerrar la primera part de la campanya, que va acabar d'enfonsar-se per un estiu molt calorós i sec. Les flors estaven "completament seques", expliquen. Només es va salvar la producció de mel de castanyer en punts més alts com el Montseny.Ara, els apicultors viuen pendents del cel. Si les pluges dels darrers dies es mantenen i cauen de manera continua, sense fer estralls, l'aigua podria penetrar al fons de les plantes i fer brollar l'arboç, l'heura i algunes plantes silvestres.A Catalunya es produeixen anualment unes 2,7 tones de mel. Uns 450.000 quilograms provenen de la demarcació gironina. Els preus, per quilo, de les mels monoflorals envasades ronden els 7-8 euros i les milflors, els 6-7 euros.\nApicultors de l'Alt Empordà detecten els primers exemplars de vespa asiàtica de la temporada.


Hipopòtam nan | Zoo Barcelona\nL’hipopòtam nan habita els boscos pantanosos de l’Àfrica occidental, on viu solitari, en parelles o petits grups familiars.\nPresenta les mateixes adaptacions a l’aigua que l’hipopòtam comú –orificis nasals, ulls i orelles a la part superior del cap de manera que emergeixen quan la resta del cos queda submergida– tot i ser de costums molt més terrestres.\nCosta d’Ivori, Sierra Leone, Libèria i Guinea. Sembla que s’ha extingit a Nigèria.\nfins a 43 anys en captivitat\n184 - 210\nL’hipopòtam nan, amb un pes que rarament supera els 250 kg, no és més gran que un porc domèstic. Té les mateixes adaptacions per a la vida amfíbia que el seu gegantesc parent, l’hipopòtam comú, tot i ser de costums molt més terrestres. Així, els orificis nasals, els ulls i les orelles estan situats a la part superior del cap, de manera que, quan emergeix una mica, queden fora de l’aigua mentre la resta del cos resta submergit.\nPetits rius, torrents i rierols de l’interior de les selves plujoses de plana de l’Àfrica occidental.\nD’alimentació herbívora, no mengen vegetació aquàtica en quantitats significatives i rarament consumeixen herba perquè és rara als boscos densos on viuen, sinó que s’alimenten de fulles, arrels, falgueres, tubercles i fruita que ha caigut al terra. De la mateixa manera que l’hipopòtam comú, l’hipopòtam nan surt de l'aigua quan es fa fosc per alimentar-se.\nL’única cria, rarament dues, neix després d’uns sis mesos de gestació. Mentre que l’hipopòtam comú només dóna a llum i copula dins l'aigua, els hipopòtams nans copulen i donen a llum tant a terra com dins de l'aigua. Els petits hipopòtams nans poden nedar gairebé immediatament després del naixement i acompanyen la mare durant tres anys. Assoleixen la maduresa sexual entre els 3 i 5 anys i arriben a viure més de 40 anys en captivitat.\nEl comportament de l'hipopòtam nan és diferent del de l’hipopòtam comú en molts aspectes. Mentre que l’hipopòtam comú és gregari, els hipopòtams nans viuen o bé sols o bé en petits grups familiars, formats per una parella d’adults o una mare i la seva cria. Quan es troben, els hipopòtams nans tendeixen a ignorar-se més que a lluitar per les femelles o el territori.\nEls hipopòtams nans es passen gran part del dia amagats als rius i surten de nit per alimentar-se, aprofitant les pistes obertes per altres animals per desplaçar-se a través de la densa vegetació dels boscos.\nÉs una espècie que es troba actualment en greu perill d'extinció a causa de la persecució directa per part de l’ésser humà i, sobretot, per la pèrdua d’hàbitat que comporta la desforestació i la degradació de les selves i boscos on habita.


L’Ajuntament dóna quatre setmanes de pròrroga per acabar les obres de Porto Cristo – Revista07500\non 17/05/2022 18/05/2022 actualitat porto cristo urbanisme\nEntre protestes, retrets i manca de planificació. Així han passat els sis mesos d’obres a la primera línia de Porto Cristo que afecten el carrer Bordils, Colon i el passeig de la Sirena, que en teoria haurien d’haver acabat aquest 19 de maig. En canvi i amb la temporada turística oficiosament començada i els negocis ja oberts, no conclouran fins d’aquí a quatre setmanes… si tot va bé.\nI és que l’ajuntament de Manacor ha hagut d’aprovar una pròrroga de quatre setmanes més per evitar problemes i que les obres poguessin quedar paralitzades en ple estiu: “L’empresa ens va demanar sis setmanes i n’hi donam quatre. Ara la prioritat és que acabin”, explica la regidora d’Urbanisme, Núria Hinojosa.\nL’any 2021 l’empresa Coptisa SL va guanyar el concurs per acometre el projecte de remodelació, el principal motiu del qual és arreglar les canalitzacions i pluvials d’una vegada per totes, per 877.967,93 euros. Una xifra que va fregar la baixa temerària ja que l’import inicial de licitació era de poc més de 1.080.000 euros.\n“Hi ha hagut una manca evident d’efectius i de planificació. Les obres havien de començar el passat 19 de novembre i no ho van fer fins a finals d’aquell mes. S’havia d’haver estat més a damunt i així no hauríem de donar ara un mes de pròrroga amb la temporada turística damunt i molts negocis afectats”, recorda la regidora de l’Agrupació Independent de Porto Cristo (AIPC-SyS), Antònia Llodrà, que lamenta que en molts moments “no s’ha fet feina al ritme que tocava”.\nUn problema que, a més de a veïnats i turistes, afecta de manera evident a la dotzena de negocis de la primera línia, que veuen com ja han hagut de tornar a contractar el seus treballadors fixes discontinus aquest mes de maig, però les seves caixes estan molt per davall del que preveien enguany per aquestes dates. Cosa que fa que ara vulguin unir-se per plantejar una demanda conjunta al consistori que els compensi de les pèrdues.\nDe fet fa dos plens municipals l’Ajuntament va votar a favor d’una proposta d’AIPC-SyS per plantejar ajudes de compensació, que encara ara no s’han fet efectives ni s’han esbossat. “Està clar que les taxes municipals no poden ser eliminades tècnicament, però sí que es poden arribar a acords de compensació en l’ocupació d’espais, el fems o la neteja”, continua Llodrà, que no creu que ni el carrer Colon ni el passeig de la Sirena acabin a temps.\nPrevious Article Toni Gomila rep l'A d'Or de s'Agrícola\nNext Article Manacor vol assegurar les figures de rondalla abans de deixar-les a altres ajuntaments


divendres, 1 de desembre de 2017 14:03\nDiumenge 3 de desembre s'inaugurarà al Museu de les Terres de l'Ebre, l'exposició 100 anys de música, cultura i societat. La Unió Filharmònica d'Amposta, que es podrà visitar fins al 18 de febrer de 2018, al Museu de les terres de l'Ebre (al carrer Gran Capità, 34, d'Amposta). Emmarcada dins de les nombroses activitats que la centenària societat ha organitzat al llarg de l'any, l'exposició presentarà als visitants un singular recorregut a través de textos, imatges, veus i espais.\nUna aproximació a 100 anys de trajectòria repartits en cinc àmbits, que sintetitzats, han fet possible el projecte musical, cultural i social que aquesta entitat ha significat per a la ciutat d'Amposta. Els àmbits són: Les Persones, La Memòria, El Paisatge de la Fila, L'Escola i El Futur.\nLa Memòria destaca alguns dels fets que han deixat empremta a la història de la Unió Filharmònica d'Amposta, coneguda com la Fila, com ara la primera actuació de la Banda de Música o l’excursió que l’any 1923 músics i acompanyants van fer a Les Salines de la Trinitat. L'eix central de la instal·lació serà El Paisatge de la Fila, que representa un escenari, l'espai on es concentra i es mostra al públic el resultat de tot el treball i dedicació de les diferents seccions de l'entitat. Els canvis en els models pedagògics i d'organització educativa es tracten en el capítol dedicat a L'Escola de música.\nEn l'exposició 100 anys de música, cultura i societat. La Unió Filharmònica d'Amposta, que es podrà visitar fins al 18 de febrer de 2018, hi col·labora el Museu de les Terres de l'Ebre i l'Ajuntament d'Amposta.\nHome Notícies Portada La Fila d'Amposta presenta l'exposició '100 anys de música, cultura i societat'


Rehabilitació integral de l'Asil Surís de Sant Feliu\nL'ajuntament de Sant Feliu de Guíxols vol iniciar la reforma integral de l'Asil Surís aquesta legislatura. Per fer-ho, s'ha elaborat un pla director i aquest mandat es portarà a terme la primera fase del projecte, les obres del qual començaran el proper 2017 amb un pressupost d'1.200.000 euros.\nAquesta primera etapa contempla l'arrenjament de l'entorn de l'asil.\nLes següents fases del projecte es centraran en la construcció d'un nou edifici que permeti doblar el nombre d'usuaris, i passar dels 65 actuals a entre 120 i 130 segons la dimensió del nou recinte i del projecte que se'n faci.\nPel que fa a l'edifici actual, que data del 1898, se'n conservarà l'estructura original i es convertirà en un centre cívic intergeneracional.\nL'asil es va construir gràcies a una donació de 20.000 pesos, unes 100.000 pessetes de l'època, que va fer el ganxó Joan Surís, que va enriquir-se fent a les Amèriques i va destinar aquesta fortuna a la seva ciutat natal perquè la destinés a beneficència. L'asil es va inaugurar l'any 1906.


Els governs català i espanyol transvasaran l'aigua del riu Ebre - Indymedia Barcelona\nEls governs català i espanyol transvasaran l'aigua del riu Ebre\nEls governs català i espanyol tancaran la setmana que ve un acord per portar aigua de l'Ebre des de Tarragona cap a l'àrea de Barcelona a través d'una canonada de 60 quilòmetres des d'un dels dipòsits de Tarragona fins al d'Olèrdola (Alt Penedès), on es farà la connexió amb Aigües Ter-Llobregat (ATLL). Segons informacions publicades ahir a El Periódico, el traçat es farà per l'autopista AP-7 fins a Vilafranca del Penedès aprofitant les obres en aquell tram de l'autopista. Per portar a terme la interconnexió de xarxes entre el CAT i ATLL per Tarragona i Olèrdola caldrà un decret del Consell de Ministres per modificar la llei del transvasament, que prohibia que l'aigua sortís de la demarcació de Tarragona.\nUn altre aspecte del projecte estatal és el cost d'aquestes obres, que segons La Vanguardia serà de 150 milions d'euros. Les obres per portar aigua del Segre tenien un cost de 45 milions d'euros i ja quan ho va proposar el govern va rebre crítiques per l'alt cost d'un projecte que havia de ser reversible. El conseller de Medi Ambient i Habitatge, Francesc Baltasar, durant la compareixença de dimecres passat al Parlament també va assenyalar que el govern hauria de tenir en compte el cost del projecte que presentés el govern de l'Estat, que segons ell havia de ser «raonable».\nLa PDE diu que el govern menteix\nEl portaveu de la Plataforma en Defensa de l'Ebre (PDE), Manolo Tomàs, va afirmar ahir que el govern «ha enganyat l'àrea metropolitana i enganya la gent de les Terres de l'Ebre». Tomàs va valorar així la decisió de connectar el minitransvasament al Camp de Tarragona amb Barcelona i va recordar que «fa unes setmanes, el tripartit es mostrava com a defensor del no al transvasament». El portaveu va dir que amb aquesta decisió es demostra que l'opció del Segre només pretenia generar «un debat que fes pensar que la solució fos la interconnexió». Manolo Tomàs va titllar també al govern de transvasista i va dir: «El passeig militar que va començar el senyor Cañete l'ha acabat el senyor Montilla.» Amb això el portaveu de la PDE es referia al fet que la interconnexió de xarxes era el «pla B» del Plan Hidrológico Nacional (PHN) del PP. A més, Tomàs va afirmar que no es tractarà d'una obra temporal ja que, creu, serà definitiva i estructural «perquè respon als interessos de l'especulació». Segons el portaveu de la plataforma, no és el govern català qui gestiona els temes de l'aigua sinó que respon «als interessos de les entitats i empreses». Tomàs va afegir que a principis de setmana anunciaran més mobilitzacions.\nUnió de Pagesos titlla el transvasament de «traïció».\nEl sindicat d'Unió de Pagesos (UP) va reunir ahir prop de 300 persones del món agrari i de ciutadans a la plaça de la Font de Tarragona per mostrar el seu rebuig a l'extracció d'aigua dels pous del Camp, ja que consideren que al «Camp no en sobra ni una gota». El sindicat està a favor que es doni aigua per a l'ús de boca a l'àrea metropolitana, però temen que aquesta aigua també vagi a parar a les indústries en detriment que els pagesos de la zona puguin regar els camps. A banda, Unió de Pagesos va considerar una traïció la notícia d'una possible interconnexió de xarxes entre la del Ter-Llobregat i la del minitransvasament de Tarragona, i va responsabilitzar els polítics d'intentar enfrontar els territoris. El sector agrari reclama una planificació territorial immediata.


Venda de l'armari de cultiu Secret Jardin DS120w 120x60x178c\nL'armari de cultiu indoor Secret Jardin Dark Street Wide R4 té unes dimensions de 120x60x178cm, i està disponible al catàleg d'Alchimiaweb.com.\nEstà dissenyat per a conrear en espais reduïts o per l'arrelament d'esqueixos de cànnabis, ja que els seus 120cm d'ample x 60cm de fons i els seus 178cm d'alt fan que càpiga en qualsevol racó de la casa, aprofitant bé l'espai.\nDark Street 120x60x178cm, amb Mylar 210D extremadament reflectant\nEstà fet amb una estructura de barres d'acer inoxidable Q195 de 16mm de diàmetre, acoblades entre si mitjançant colzes i juntes de plàstic, incloent barres horitzontals a mitja alçada per evitar que la lona es corbi cap a dins.\nAquesta estructura es recobreix amb una funda feta de plàstic resistent i impermeable folrat de Mylar M210D de gran qualitat i amb acabat estucat, reflectint un 95% de la llum del sistema d'il·luminació de HPS 400W que podem instal·lar en ell, per garantir un creixement vigorós de les plantes.\nAquesta lona s'obre per la part anterior gràcies a una cremallera resistent i dissenyada per impedir el pas de la llum.\nSecret Jardin DS120w, amb estructura de barres d'acer Q195\nPer a la instal·lació dels conductes d'extracció d'aire cal fer els forats prèviament, usant un cúter, unes tisores o una talladora circular, i col·locant els cèrcols de subjecció on vulguem situar-los, anclánt-los a les barres de l'estructura i a la lona cargolant-la el marc de plàstic.\nEn el forat inferior col·loquem el filtre d'aire inclòs, i en el superior, el connector per al conducte de l'extractor de cultiu.\nTambé inclou una mànega amb cordill que ens serveix per fixar els cables del sistema d'il·luminació o dels ventiladors, evitant que destorbin o es moguin, que instal·larem d'igual forma a com hem preparat els forats de l'extracció.\nTambé inclou uns subjecta cables i uns ganxos que s'adhereixen a les barres, una butxaca interior per a l'emmagatzematge de petits objectes, una safata inferior per reforçar el terra i una malla elàstica per al cultiu en SCROG.\nCaracterístiques del Secret Jardin DS120w:\nArmari de cultiu interior\nEstructura d'acer Q195\nInterior reflectant de Mylar 210D\nReflexió de llum del 95%\nCremalleres robustes que impedeixen el pas de la llum\nPorta gran frontal\n2x Connexió de conductes d'aire\n1x Manga subjecta cables\n2x Ganxos per sostenir el sistema d'il·luminació\n15x Clips per subjectar els cables a l'estructura de l'armari\n1x Butxaca interior\n1x Safata de reforç per al sòl\n1x Malla elàstica per SCROG\n1x filtre d'aire\nOpinions de Secret Jardin Dark Street IV 120W i preguntes\nVols donar la teva opinió sobre Secret Jardin Dark Street IV 120W o preguntar sobre aquest producte?


CERVESA EN CATALÀ: Fitxes de tast-DeDues-Santa Margarida\nFitxes de tast-DeDues-Santa Margarida\nLa cerveseria DeDues és una creació de la tercera generació d’una família dedicada a l’alimentació d’alta qualitat.\nEstà situada a la casa anomenada tradicionalment “Can Valentí”, a Sant Esteve d’en Bas, a la Vall d’en Bas, a la Zona Volcànica de la Garrotxa (Girona).\nL'empresa s’emmarca dins d’una conducta de desenvolupament sostenible del territori on s’integra, per fer un producte d’alta gastronomia autènticament natural.\nCerveses DeDues, S.L.\nSant Esteve 12,\n17176 Sant Esteve d'en Bas - Girona\nTelf. (+34) 606.452.635\nL’adreça de l’ampolla: http://www.santa-margarida.com no existeix.\nNo hem pogut saber exactament quants ni quins productes elabora la cerveseria. Però ens ha caigut a les mans aquesta cervesa de blat que anem a descriure.\nPresentació: ampolla 33cl.\nEstil: Cervesa de blat.\nEn obrir l’ampolla, com sempre i abans que tot, olorem el coll de l’ampolla i descobrim una mica de sidra (poma), palla i clau d’espècia. Al cap d’un moment pot aparèixer alguna cosa de pa de barra fresc.\nCervesa clareta, groga clara amb una punteta imperceptible de verd. Lleugerament tèrbola. L’escuma s’ha desfet de seguida de manera que, de moment, haurem de dir que és poc persistent. Després farem un nou intent de produir escuma.\nEs nota amb prou claredat una forta olor de poma i de sidra, amb el punt acidulat corresponent. També podríem parlar de grosella blanca, però em fa l’efecte que és la mateixa característica. Així com el clau d’espècia apareixia en destapar, no notem cap olor ni de plàtan ni d’aquesta espècia en la olfacció. Buscant una mica darrera la sidra, podem trobar el pa fresc.\nSidra altre cop. Notable acidesa, tot just acceptable per a aquest estil. Una mica de terra (?). Perfil del malt pràcticament inexistent. Petita aspror final.\nTornem a intentar produir escuma, però és en va: desapareix de seguida.\nEn la segona olfacció acabem percebent una mica de olor de plàtan però molesta bastant una certa olor que podríem definir com a palla molla barrejada amb pols i que difícilment agracia el brou. Jo diria que possiblement aquesta cervesa no tingui el perfil previst pel seu autor.\nEs segueix notant bastant la sidra i el toc de palla mullada. És molt menys àcida que una sidra, però ho és massa per una Weissbier. Continuem cercant alguna cosa del malt, però no hi ha manera: és massa fluix.\nEl cos és entre mitja i consistent i pràcticament no hi ha retorn. L’acidesa ho tapa tot i és l’única cosa que persisteix.\nAmargor fluixa però gens agradable: recorda les males sidres i acaba en una sequedat poc amable.\nNo insistirem amb aquesta degustació: no ens resulta agradable. Creiem que aquest exemplar està fet malbé. A la llarga, fins i tot apareix un toc inacceptable de bakelita. Definitivament, aquesta ampolla no està bé.\nEtiquetes de comentaris: DeDues, Fitxes de tast, Santa Margarida, Tasting notes\nHans Muller divendres, 15 de juny, 2012\nA mí em va passar el mateix amb un altre estil de la mateixa marca. A més no m'agraden en general les cerveses excesivament àcides i es notava que estava en mal estat, em penso que era la torrada.\ncervesaencatala dissabte, 16 de juny, 2012\nEn un principi, volia eliminar aquest post perquè no és la meva intenció emetre veredictes negatius. Ni tant sols he d'emetre veredictes. No vull perjudicar a ningú.\nPerò vaig optar per guardar-lo tot i que una mica dissimulat per tal que es pogués veure clarament que, en la degustació, et pots trobar amb males sorpreses...\nMerci per llegir el blog.\nalti-depth dilluns, 12 de novembre, 2012\nno he vist un sol comentari positiu de cap de les Santa Margarida. Jo en vaig comprar una, no recordo quina, però si recordo com va acabar... per l'aigüera!


Mossos d'esquadra | Torra i la policia política, per Joaquim Coll\nTorra i la policia política\nL'ultimàtum del president a Buch per depurar la cúpula dels Mossos ens situa en un escenari d'alt risc per a les llibertats\n07 de de desembre del 2018. 21:44\nEn el 40è aniversari de la Constitució és molt trist constatar que elretrocés més gran a l'exercici de la llibertat d'expressió es dona avui als carrers de Catalunya. És erroni infravalorar el clima de fustigació que sovint pateixen les forces polítiques i socials constitucionalistes. Les coaccions i els insults que reben per part del separatisme violent i l'esquerra reaccionària no són esdeveniments aïllats. Per desgràcia assistim a una repetició periòdica d'atacs a les seves seus, boicot d'actes públics o escarnis a polítics de Ciutadans, PSC i PP. Tot això evidencia que la societat catalana pateix un inquietant dèficit de qualitat democràtica. Abunden comportaments intolerants –emmascarats sota un pretès antifeixisme– que són l'expressió d'una cultura d'odi ideològic. I el més greu és que gairebé sempre aquests incidents són incitats o justificats des del Palau de la Generalitat, la Sindicatura de Greuges, l'Ajuntament de Barcelona o els mitjans púbics de comunicació amb l'excusa de lluitar contra l'extrema dreta i el franquisme.\nAquest és el marc general en el qual s'enquadra el succeït a Girona i Terrassa, on una vegada més uns col·lectius ultranacionalistes es van arrogar el dret a impedir que altres ciutadans poguessin manifestar-se lliurement amb motiu del Dia de la Constitució. La presència de Vox en aquests actes, tan anecdòtica com contradictòria, no justifica cap boicot. Els Mossos van actuar de forma correcta per garantir la celebració d'unes convocatòries autoritzades i van haver d'enfrontar-se a la violència dels CDR, la CUP i altres grups totalitaris. El realment inquietant és la posició del Govern i els partits que el recolzen, JxCat i ERC. L'ultimàtum de Quim Torra al conseller d'Interior Miquel Buch perquè depuri amb celeritat la cúpula dels Mossos a fi de sotmetre la policia a uns dictats polítics, i aconseguir així la seva connivència amb els grups que atien els constitucionalistes, ens situa en un escenari d'alt risc per a les llibertats.\nTant l'oposició en el Parlament com els sindicats dels Mossos han posat el crit al cel davant de l’enèsim intent de politització de la policia autonòmica, encara que aquesta crisi amenaça de superar totes les anteriors. Per al 21 de desembre, dia en què el Govern espanyol té previst reunir-se a Barcelona, hi ha prevista una convocatòria per incendiar els carrers i col·lapsar Catalunya. Els grups radicals que Torra protegeix no toleren que els Mossos siguin la garantia de la llei i l'ordre, i el president és ostatge del seu insensat discurs. La qüestió de fons és que el procés va fracassar i que ara està en fase d'avançada descomposició. L'increment de la violència, fruit del ressentiment, és el senyal més evident. El perill és que Torra (que admira la via independentista eslovena amb desenes de morts) intenti convertir els Mossos en la policia política de la Generalitat separatista per forçar l'aplicació de nou del 155 i entrar de ple en l'espiral del com pitjor, millor.\nMossos d'Esquadra Miquel Buch Quim Torra


VR desgrana el programa electoral en la presentació de la seva candidatura - Diari de Rubí\nVR desgrana el programa electoral en la presentació de la seva candidatura\nLa uruguaiana Ana Surra, candidata al Senat per ERC, demana el vot dels immigrants per fer sentir la seva veu a Madrid\nEl fracaso del nuevo municipalismo\nVeïns per Rubí (VR), la formació que va donar la sorpresa a les eleccions municipals del 2015 quan va aconseguir un regidor al Ple, aspira a consolidar la representació i per fer-ho compta amb una «llista molt transversal, de perfils molt diversos» i, sobretot «molt tècnics», segons ha explicat Antoni García, regidor i alcaldable de la formació.\nEnvoltants d’una cinquantena de persones, els dirigents de Veïns per Rubí van explicar el seu programa electoral i van presentar les persones encarregades de dur-lo a terme.\nAntoni García -enginyer tècnic-, estarà acompanyat de Gustavo Martín-arquitecte-, Cristian Ruiz -tècnic de validacions informàtiques-, Mercedes Rodríguez -sociòloga- i Sònia Gómez -mestra- en els primers llocs.\nEl programa electoral de la formació política està dividit en sis apartats: Territori, Serveis Generals, Drets Socials, Desenvolupament Econòmic, Cultura i projecció de la ciutat i Urbanitzacions i inclou una bateria de propostes molt diverses.\nAixí, entre les propostes més destacades hi ha la recuperació del bus per l’illa de vianants a primera hora del matí i última hora del vespre, estudiar la implantació d’un tramvia que connecti la ciutat des del Pinar fins a Ca n’Alzamora, ampliar els aparcaments i refer el POUM.\nEn relació a les urbanitzacions, la proposta de la formació és millorar el manteniment, impulsar equipaments i lluitar perquè tinguin serveis bàsics com el servei postal, la fibra òptica o el transport públic.\nVR també vol fer una piscina d’estiu, construir 75 pisos de lloguer social, millorar el manteniment dels parcs infantils i les escoles públiques, fer un nou espai verd a Can Fatjó, instal·lar càmeres de videovigilància per millorar la seguretat, i millorar els ajuts per pagar l’IBI, entre altres.


Cort començarà a asfaltar la zona dels col·legis i les artèries principals\nEn total, en aquesta primera fase, s'arreglaran 69.500 m2 de calçada\n2 min. Palma 12/07/2018 11:55\n651x366 El batle de Palma, Antoni Noguera, el regidor d'Infraestructures i Accessibilitat, Rodrigo Romero; i la coordinadora general de l'àrea, Virginia Abraham. / J. R. El batle de Palma, Antoni Noguera, el regidor d'Infraestructures i Accessibilitat, Rodrigo Romero; i la coordinadora general de l'àrea, Virginia Abraham. / J. R.\nEl regidor d'Infraestructures i Accessibilitat de Palma, Rodrigo Romero, ha presentat aquest dijous juntament amb el batle, Antoni Noguera, i la coordinadora general de l'àrea, Virginia Abraham, quines seran les prioritats a l'hora d'asfaltar els carrers de Ciutat.\nCort començarà asfaltant els carrers Vicenç Joan i Rosselló, Pasqual Ribot, Llibertat, la Dragonera, el camí de Son Rapinya, el passeig Mallorca, el carrer Miquel dels Sants Oliver, el camí de la Vileta, la carretera de Valldemossa i els carrers del General Riera i del Baró de Pinopar. Les actuacions en aquests carrers, que s'han considerat més idonis i prioritaris per qüestions com el trànsit o l'estat del paviment, es farà entre aquesta setmana i dia 31 d'agost, en què ja haurien d'estar enllestides les obres d'asfaltatge.\nEn aquesta fase, l'Ajuntament invertirà una quantitat aproximada de 695.000 euros per asfaltar 69.500 m2 de carrers. Després d'aquestes fase d'intervencions prioritària durant l'estiu, aprofitant les vacances escolars, Cort té previst continuar asfaltant tots els carrers de Palma que ho necessitin. L'Ajuntament ha pressupostat 1,2 milions d'euros per gastar enguany i 2,4 per gastar l'any que ve, de manera que les previsions són de fer una despesa de 3,6 milions d'euros en dos anys per "posar a punt" els carrers de Ciutat.\nEl batle de Palma, Antoni Noguera, ha dit que l'equip de govern té la voluntat de "dignificar els barris" i "mantenir i millorar el paisatge urbà" a fi de tenir "una ciutat cuidada". Per això, no seran importants només les obres d'asfaltatge, sinó que també es dedicaran uns sis milions d'euros a arreglar voreres i també es faran inversions importants a parcs i jardins, tot i que les condicions d'aquest darrer contracte encara s'estan elaborant.\nEl GOB demana que no es fumigui massivament contra l’eruga peluda de l’alzina


Bandera del Gabon - Viquipèdia, l'enciclopèdia lliure\nEl país de la canela (en)\n9 agost 1960\nverd, or i blau\nLa bandera del Gabon actual és la bandera nacional de Gabon de l'any 1960 ençà. Està composta per tres franges horitzontals d'igual mida, el de la franja superior és verd i simbolitza la flora del país, la central és groga i representa el color del sol, i la inferior és blava com l'oceà Atlàntic.\n2 Bandera presidencial\n3 Banderes militars\nLa República autònoma del Gabon va utilitzar la bandera francesa del 28 de novembre de 1958 al 29 de juny de 1959. En aquesta data fou adoptada la bandera de l'autonomia, en proporció 3:4, de tres franges horitzontals desiguals (7:2:7) i la bandera francesa al cantó superior. El verd simbolitzava la vegetació del país, el blau l'oceà Atlàntic, i el groc la línia de l'Equador; la bandera francesa representava la pertinença a la Unió Francesa.\nDel març de 1960 ençà el Gabon va sortir de la Unió i la bandera francesa fou eliminada de les banderes, però aquest fet no va tenir cap suport legislatiu, puix que se'n volia canviar el disseny. El 9 d'agost de 1960 el canvi va ser aprovat i les tres franges es van fer d'igual mesura, desapareixent la bandera francesa; la proporció 3:4 es va mantenir. Aquesta nova bandera fou adoptada oficialment el dia de la independència, 17 d'agost de 1960. Aquesta mateixa bandera, en proporció 2:3, fou establerta com a bandera de proa dels vaixells.\nBandera de la República Autònoma de Gabon el 1959\nBandera no oficial de la República Autònoma de Gabon el 1960\nUna bandera basada en l'escut nacional fou establerta com a estendard del president i va romandre fins al 1990 quan es va establir la bandera nacional amb un disc blanc al centre amb l'escut de Gabon i sota les inicials del president.\nEstendard del president de la República de Gabon del 1960 al 1990\nEstendard del president de la República de Gabon des del 1990\nLes forces armades estan compostes dels exèrcits de terra, marina i aviació. El Ministre de Defensa i el cap de l'estat major tenen una bandera distintiva del seu rang.\nL'exèrcit de terra és professional amb més de tres mil homes i té una bandera pròpia.\nLa marina va ser creada el desembre de 1960 i va tenir el seu primer vaixell (una patrullera) el 1961, passant a dependre de l'exèrcit de terra el 1975 fins que el 1983 va esdevenir autònoma i va adoptar el seu pavelló i després banderes pel cap de la Marina, el cap de la flota, i altres càrrecs secundaris.\nL'aviació va ser creada el 1968 amb un sol helicòpter, i va esdevenir autònoma el 1972; el 1986 se'n va separar l'Aviació Lleugera (helicòpters, inclosos els de la marina i l'exèrcit de terra) tenint cada cos la seva bandera.\nLa defensa civil disposa d'un batalló de Sapadors -Bombers amb bandera pròpia. La policia, creada el 1960, també té una bandera. Finalment la Guàrdia Republicana fou creada el 1964 després del cop d'estat avortat per tropes franceses, i fa funcions bàsicament de guàrdia presidencial, disposant igualment de bandera pròpia.\nPavelló de la Marina de la República de Gabon\nA Wikimedia Commons hi ha contingut multimèdia relatiu a: Bandera del Gabon\nObtingut de «https://ca.wikipedia.org/w/index.php?title=Bandera_del_Gabon&oldid=28951650»\nSímbols nacionals del Gabon\nLa pàgina va ser modificada per darrera vegada el 25 des 2021 a les 11:47.


Apren a tocar la bateria amb aquest simulador virtual.\nHi ha nombrosos jocs la funció és simular un instrument musical. Ara ha arribat el torn de la bateria. T'agradaria poder tocar la bateria com un professional? Ja és possible, gràcies a Drumtronic. Es tracta d'un joc en línia, on podràs aprendre a tocar una bateria de manera virtual.\nDrumtronic inclou un gran nombre de cançons i ritmes que pots utilitzar lliurement, però si la teva afició arriba més enllà, podràs crear les teves pròpies melodies i posteriorment compartir-les amb els teus amics.\nPer jugar a Drumtronic no necessites res més que el teclat del teu ordinador o un joystick i tenir connexió a Internet. A la web de Drumtronic trobaràs un llistat de cançons on es mostra el nivell de dificultat, de tal manera que podràs triar la que millor s'adapti a tu.\nNOTA: A la mateixa web de l'autor de Drumtronic trobaràs una altra versió del mateix joc per funcionar sota Macintosh.\nDrumtronic 1.0 Descargas Relacionadas Con


GESTORIA GIRONA ONLINE | gestoria-girona.online\nGESTORIA COMPTABLE FISCAL\nSom la assessoria-gestoria comptable i fiscal , laboral i mercantil que vostè necessita. Ens basem en l'especialització i la interacció de coneixements amb la màxima serietat, en les ganes per fer la feina bé, en la transparència i en el desig de satisfer les necessitats dels nostres clients.\n¿Estàs pensant en Crear un negoci? Vols ser autònom? Moltes son les preguntes que ens fem a l’hora de prendre una decisió tan important. Des de COMPTE10 ASSESSORS, volem ajudar a resoldre tots aquests dubtes. Sempre ens preguntem a l’hora d’emprendre:\n¿Seré capaç de tenir èxit? Quin costos tindré a l’hora de crear la meva empresa? Quanta paperassa tindré que fer ? La meva idea tindrà èxit? Com hem dono d’alta? Compleixo totes les normatives i lleis?\nAquestes i moltes altres preguntes són freqüents quan es tracta d’Emprendre i arriscar tot el patrimoni per assolir el somni que ens hem proposat.\nDes de COMPTE 10 AVALUADORS ens agradaria compartir la teva idea de negoci amb nosaltres, que ens coneguem personalment i siguem capaços d’establir el camí perfecte per tal de no cometre errors a l’hora d’emprendre.\nUn dels principals sectors que cobrim en COMPTE10 ASSESSORS són els serveis d’assessoria i gestió per a particulars, autònoms, petites i mitjanes empreses (PIMES) que superen en nombre a les grans empreses del nostre país.\nL’assessorament que oferim es integral, engloba des de l’assessorament per escollir la forma jurídica adequada , confeccionar plans d'empresa per determinar la viabilitat del negoci, acompanyament en l'obtenció del finançament per posar en marxa l'empresa, confeccionar la documentació per obtenir la capitalització del atur, en el cas que es necessiti, continuant amb la constitució d’una societat fins a l'organització i gestió d'aquest.\nVisita'ns sense compromís\nNo dubtis en posar-te en contacte amb nosaltres per assessorar-te i resoldre tots els teus dubtes per donar-te d’alta com autònom, crear una empresa sense personalitat jurídica, una cooperativa, o un Societat limitada i per informar-te sobre els serveis i funcions que intervenen en tot aquest procés\nEl nostre tracte es personalitzat i proper, juntament amb la professionalitat dels nostres Assessors d'empreses, és el que defineix COMPTE10 ASSESSORS.\nT'ajudem i assessorem en tot moment de quins són els passos a seguir i com estalviar costos en totes les gestions que tens que dur a terme per posar en funcionament la teva idea de negoci.\nAdreça: Ctra Barcelona 63 3 1\nPERFIL DE CLIENT\nNosaltres t'assessorem en de la teva idea de negoci i en l'elecció de la forma jurídica que més s'adapti a les teves necessitats.\nConeix els nostres serveis d'assessoria perquè només et dediquis al que és important: el teu negoci.\n- Persones físiques amb idees de negoci\n- Petites empreses\nA la nostra Gestoria Girona responem a totes les teves preguntes relacionades amb comptabilitat, fiscalitat i contractació de personal tant si ets autònom com a societat. T'ajudem en tot el procés de constitució i gestió de la teva activitat empresarial.\n- Gestió integral de societats\n- Comptabilitat i impostos\n- Mercantil i societats


Sortu revela els compromisos del PSOE amb ETA el 2011: Aiete, presos i la legalització de l'esquerra abertzale\nActualitzat 13/01/2016 14:30 CET\nL'històric dirigent de Batasuna, Rufino Etxeberria, actualment a Sortu, va pronunciar aquest dimarts una conferència a Pamplona en què, en nom de l'esquerra abertzale, va revelar "per primera vegada" els acords als quals va arribar el Govern socialista el 2011 amb ETA per mitjà dels mediadors internacionals. Ara demana al nou Govern central que resulti de les eleccions del 20D que reprengui aquells compromisos.\nEntre allò relatat per Etxeberria, destaca el compromís de l'executiu de José Luis Rodríguez Zapatero de donar suport a la legalització de l'esquerra abertzale, l'acostament dels presos a les presons del País Basc i Navarra i permetre la celebració de la Conferència d'Aiete, pas previ al cessi definitiu d'ETA.\n"És la primera vegada que l'esquerra abertzale fa públic gairebé tot el que exposarem avui aquí", va començar dient Etxeberria, qui va aclarir que la informació de la qual disposen "ha estat recollida en la seva integritat de mans dels mediadors i facilitadors internacionals".\nSegons va explicar, "en una reunió" a la qual els van convocar aquests mediadors "uns dies abans de la Conferència d'Aiete", els van donar a conèixer "els detalls de la situació gestada al llarg del 2011". "Ens van donar detalls al voltant a la conferència que s'anava a fer aviat", diu.\nLa Conferència d'Aiete, celebrada el 17 de novembre del 2011 amb la participació de totes les forces polítiques basques --excepte el PP-- va ser l'avantsala de la declaració del cessi definitiu de la violència d'ETA, decretat tres dies després.\n"FULL DE RUTA RESULTANT"\n"Ens van fer saber que la Conferència d'Aiete era fruit de la dinàmica de relacions mantinguda pels mediadors internacionals amb el Govern del PSOE i amb l'organització ETA, i que la seva feina com a facilitadors comptava amb l'aprovació de les dues parts", ha explicat Etxeberria, qui ha afegit que els mediadors els van informar sobre "un document que era resultat de la dinàmica de relacions que havien mantingut per separat amb les dues parts. L'esmentat document portava per títol 'Full de ruta resultant'".\nAquest full de ruta "tenia el beneplàcit del Govern del PSOE i de l'organització ETA" i constava de "setze punts", si bé Etxeberria ha admès que "els mediadors internacionals" els van subratllar que tots els punts "no comptaven amb el vistiplau del Govern espanyol i que alguns d'ells van quedar pendents de desenvolupar-se més endavant".\nEls punts que sí que comptaven amb el vistiplau de l'executiu espanyol eren els següents, segons va relatar ahir Etxeberria: "Excarceració dels presos (d'ETA) greument malalts", "millora de les condicions de vida dels presos", "trasllat escalonat dels presos polítics bascos a Euskal Herria" i l'"establiment de la delegació d'ETA en un estat europeu".\nPer la seva banda, "els temes que la delegació d'ETA havia d'estudiar i acordar amb els representants del Govern espanyol eren els següents": "Retorn a casa dels presos", "retorn dels refugiats (els etarres fugits)", "desarmament", "desmilitarització" (sortida de les forces de seguretat i l'Exèrcit del País Basc i Navarra) i "posada en marxa de mesures d'ajuda per a la reincorporació a la vida social dels presos i refugiats després del seu retorn".\nSegons va relatar Etxeberria, altres compromisos eren fer la Conferència d'Aiete amb la col·laboració del Govern espanyol i "donar suport a política i institucionalment la via perquè l'esquerra abertzale il·legalitzada recuperés la situació de legalització".\nEl 2011 l'esquerra abertzale es va presentar a les eleccions municipals dins de la coalició Bildu, les candidatures del qual van ser anul·lades pel Tribunal Suprem a instàncies dels serveis jurídics de l'Estat, però després el Tribunal Constitucional va permetre la seva participació en els comicis de maig d'aquest any. Cinc mesos després, ETA va anunciar el cessament de la violència.\nPer la seva banda, també el febrer del 2011 Sortu va presentar els seus estatuts, en els quals manifestava el seu rebuig a la violència d'ETA, tot i que precisant que només en el cas que es tornés a produir en el futur (en aquell moment la banda tenia en suspens les seves "accions armades ofensives"). El Tribunal Suprem va prohibir la seva inscripció en el registre de partits en considerar-la continuadora de Batasuna, però el juny del 2012 va ser legalitzada pel Tribunal Constitucional.\nEL PP VA ENVIAR UN MISSATGER, SEGONS PLA\nEtxeberria va lamentar que després de les eleccions generals de novembre del 2011 el Govern del PP "no va acceptar ni el full de ruta acordat pel Govern del PSOE amb els mediadors internacionals ni els compromisos adquirits". "Va respondre dient que posava el comptador a zero, tot i que va permetre que la delegació d'ETA romangués durant mesos al lloc on era i, tal com va fer saber fa poc David Pla (últim cap d'ETA), fins i tot va enviar un missatger a estar amb la delegació d'ETA", ha afegit.\nEl desembre passat, l'excap d'ETA David Pla --detingut un mes abans-- va concedir una entrevista al diari 'Gara' en què assegurava que el temps que la cúpula de la banda terrorista va estar a Oslo sota protecció del Govern noruec va rebre la visita d'un enviat de l'executiu del PP. Però afegia que quan aquesta persona va tornar a Madrid, el Govern de Mariano Rajoy no el va voler rebre.\nDavid Pla feia un recorregut de les gestions realitzades "en aquests últims cinc anys" per ETA, inclosos els 16 mesos entre el 2012 i el 2013 en els quals ell, Iratxe Sorzábal i 'Josu Ternera', van estar en diferents fases al país nòrdic, segons diu, amb l'aprovació primer de José Luis Rodríguez Zapatero i "el consentiment", ja després, de Mariano Rajoy.\nEn la seva conferència d'ahir a Pamplona, Etxeberria va exigir al nou Govern central que sorgeixi després de les eleccions del 20 de desembre "que servei del calaix l'anomenat 'Full de ruta resultant' i que el compleixi utilitzant els mitjans necessaris".


Busquen així crear un tallafoc que ajudi a impedir l’avenç de les flames\n@meteollac / Twitter\n25 de de juliol del 2021. 22:54\nEls Bombers de la Generalitat que combaten l’incendi de Santa Coloma de Queralt (Conca de Barberà), encara descontrolat, han demanat als pagesos de la zona que procedeixin a llaurar amb urgència els terrenys per intentar que els camps actuïn com a tallafocs. I els agricultors no han dubtat a posar-s’hi.\nDesenes de pagesos del veí municipi de Sant Martí de Tous (Anoia) estan aquest diumenge llaurant els camps de cereals. Coordinats amb els bombers i amb les ADF (Agrupacions de Defensa Forestal), estan intensificant aquesta tasca per generar un tallafoc a la zona de l’Aubreda que ajudaria a frenar l’avenç del foc si es desplaça cap al nord, com temen els equips d’extinció.\nEl conseller d’Interior, Joan Ignasi Elena, veu aquesta mesura oportuna per contenir la situació actual, malgrat que no està exempta de risc perquè l’activitat agrícola podria produir nous focus.\nAgricultura Bombers Incendis forestals


La companyia Carnamolles presentarà aquest cap de setmana un nou personatge: La Cabra - Mollet a mà\nLa companyia Carnamolles presentarà aquest cap de setmana un nou personatge: La Cabra\nLa figura acompanyarà a en Carnestoltes en el seu darrer dia de vida i donarà el tret de sortida al Corre Mam Teca\nLa disbauxa i la festa s'han instal·lat aquests dies a la ciutat de la mà d'en Carnestoltes i de la companyia Carnamolles. Una companyia que enguany ha incorporat nombroses novetats als espectacles de Carnaval. En aquest sentit, Carnamolles presentarà aquest cap de setmana un nou personatge: La Cabra, que acompanyarà en Carnestoltes en la seva última nit de festa. Així, dins la Missa de la Cabra, els Tres Poders Fàctics donaran a conèixer aquesta nova bèstia, inspirada en el bestiar boví de Catalunya, que espiarà al rei dels poca-soltes i donarà el tret de sortida al Corre Mam Teca.\nUna altra de les novetats d'enguany es produirà en el Judici d'en Carnestoltes ja que, per primer cop, els Tres Poders Fàctics no tindran veu i es convertiran en membres d'un circ dels horrors. Gràcies als seus trucs de màgia, els tres poders aconseguiran enganyar en Carnestoltes i portar-lo a la foguera.\nEl cap de setmana també estarà protagonitzat per altres actes, com ara la Rua de Carnaval. El Carnaval, però, no finalitzarà fins al proper dimecres, moment en que l'enterrament de la sardina, amb els seus protagonistes vestits de dol, donarà un fort adéu a aquests dies de gresca.


Jornadas Dia Internacional per a l'eliminació de la violència contra les dones - emagister.com\nOrganizado por Observatori de la Igualtat i campus Terres de l'Ebre\nAula Magna del campus Terres de l'Ebre, Av. Remolins 13-15, Tortosa, Tarragona, España (mapa)\nA la V Jornada dedicada al Dia Internacional per a l'eliminació de la violència contra les dones, llegeix el manifest Marisa Panisello, professora del Departament d’Infermeria. Seguidament es fa la conferència: "La violencia de gènere, és un tema de dones?", a càrrec de Neus Oliveras, professora de Dret Constitucional del Departament de Dret Públic.\nFinalment, es lliura el premi del campus Terres de l’Ebre de la URV i Institut Catalàde les Dones als treballs de fi de grau de recerca en dones i gènere. A l'acte assisteixen Jordi Tous, vicerector d’Universitat i Societat de la URV, Inma Pastor, directora de l’Observatori de la Igualtat, Sara Romaguera, sotsdirectora del campus ebrenc, i Carme Valls, coordinadora Institut Català de les Dones a les Terres de l’Ebre.